	Šis dokuments ir apstiprināta Otezla zāļu informācija, kurā ir izceltas izmaiņas kopš iepriekšējās procedūras, kas ietekmē zāļu informāciju (EMEA/H/C/003746/II/0044/G).

Plašāku informāciju skatīt Eiropas Zāļu aģentūras tīmekļa vietnē: https://www.ema.europa.eu/en/medicines/human/EPAR/otezla




















I PIELIKUMS

ZĀĻU APRAKSTS

1.	ZĀĻU NOSAUKUMS

Otezla 10 mg apvalkotās tabletes
Otezla 20 mg apvalkotās tabletes
Otezla 30 mg apvalkotās tabletes


2.	KVALITATĪVAIS UN KVANTITATĪVAIS SASTĀVS

Otezla 10 mg apvalkotās tabletes

Katra apvalkotā tablete satur 10 mg apremilasta (apremilast).

Palīgviela(-s) ar zināmu iedarbību
Katra apvalkotā tablete satur 57 mg laktozes (laktozes monohidrāta veidā).

Otezla 20 mg apvalkotās tabletes

Katra apvalkotā tablete satur 20 mg apremilasta.

Palīgviela(-s) ar zināmu iedarbību
Katra apvalkotā tablete satur 114 mg laktozes (laktozes monohidrāta veidā).

Otezla 30 mg apvalkotās tabletes

Katra apvalkotā tablete satur 30 mg apremilasta.

Palīgviela(-s) ar zināmu iedarbību
Katra apvalkotā tablete satur 171 mg laktozes (laktozes monohidrāta veidā).

Pilnu palīgvielu sarakstu skatīt 6.1. apakšpunktā.


3.	ZĀĻU FORMA

Apvalkotā tablete (tablete).

Otezla 10 mg apvalkotās tabletes

Sārta, rombveida, 8 mm gara 10 mg apvalkotā tablete ar iegravētu uzrakstu „APR” vienā pusē un „10” otrā pusē.

Otezla 20 mg apvalkotās tabletes

Brūna, rombveida, 10 mm gara 20 mg apvalkotā tablete ar iegravētu uzrakstu „APR” vienā pusē un „20” otrā pusē.

Otezla 30 mg apvalkotās tabletes

Smilškrāsas, rombveida, 12 mm gara 30 mg apvalkotā tablete ar iegravētu uzrakstu „APR” vienā pusē un „30” otrā pusē.


4.	KLĪNISKĀ INFORMĀCIJA

4.1.	Terapeitiskās indikācijas

Psoriātisks artrīts

Otezla, lietojot monoterapijā vai kombinācijā ar slimību modificējošām pretreimatisma zālēm (DMARD - Disease Modifying Anti-Rheumatic Drugs), ir paredzētas aktīva psoriātiska artrīta (PsA) ārstēšanai pieaugušiem pacientiem, kuriem bijusi nepietiekama atbildes reakcija uz iepriekšēju DMARD terapiju vai tās nepanesība (skatīt 5.1. apakšpunktu).

Psoriāze

Otezla ir paredzētas vidēji smagas vai smagas hroniskas psoriāzes (PSOR) ārstēšanai pieaugušiem pacientiem, kuriem nav bijusi atbildes reakcija uz citu sistēmisku terapiju, tajā skaitā ciklosporīnu, metotreksātu vai psoralēnu un ultravioleto starojumu A (PUVA), vai tā ir kontrindicēta, vai arī ir tās nepanesība.

Pediatriskā psoriāze

Otezla ir paredzētas vidēji smagas vai smagas perēkļveida psoriāzes ārstēšanai bērniem un pusaudžiem no 6 gadu vecuma, kuriem ķermeņa masa ir vismaz 20 kg un kuriem nepieciešama sistēmiska terapija.

Behčeta slimība

Otezla ir paredzētas tādu pieaugušu pacientu ārstēšanai, kuriem ir mutes čūlas, kas saistītas ar Behčeta slimību (BS), un kuri ir kandidāti sistēmiskai terapijai.

4.2.	Devas un lietošanas veids

Ārstēšana ar Otezla jāsāk speciālistiem, kuriem ir pieredze psoriāzes, psoriātiska artrīta vai Behčeta slimības diagnosticēšanā un ārstēšanā.

Devas

Pieaugušie pacienti ar psoriātisko artrītu, psoriāzi vai Behčeta slimību

Ieteicamā apremilasta deva pieaugušajiem pacientiem ir 30 mg, lietojot iekšķīgi divreiz dienā. Nepieciešama sākotnējās titrēšanas shēma atbilstoši 1. tabulā norādītajam.

1. tabula. Devas titrēšanas shēma pieaugušajiem pacientiem

	1. diena
	2. diena
	3. diena
	4. diena
	5. diena
	6. diena un pēc tam

	Priekšpusdiena
	Priekšpusdiena
	Pēcpusdiena
	Priekšpusdiena
	Pēcpusdiena
	Priekšpusdiena
	Pēcpusdiena
	Priekšpusdiena
	Pēcpusdiena
	Priekšpusdiena
	Pēcpusdiena

	10 mg
	10 mg
	10 mg
	10 mg
	20 mg
	20 mg
	20 mg
	20 mg
	30 mg
	30 mg
	30 mg



Pediatriskie pacienti ar vidēji smagu vai smagu perēkļveida psoriāzi

Ieteicamā apremilasta deva pediatriskajiem pacientiem vecumā no 6 gadiem ar vidēji smagu vai smagu perēkļveida psoriāzi ir atkarīga no ķermeņa masas. Ieteicamā apremilasta deva ir 20 mg iekšķīgi divreiz dienā pediatriskajiem pacientiem, kuriem ķermeņa masa ir no 20 kg līdz ne vairāk kā 50 kg, un 30 mg iekšķīgi divreiz dienā pediatriskajiem pacientiem, kuriem ķermeņa masa ir vismaz 50 kg, ievērojot tālāk norādīto sākotnējās titrēšanas shēmu 2. tabulā.

2. tabula. Devas titrēšanas shēma pediatriskajiem pacientiem

	Ķermeņa masa
	1. diena
	2. diena
	3. diena
	4. diena
	5. diena
	6. diena
un pēc tam

	
	Priekšpusdiena
	Priekšpusdiena
	Pēcpusdiena
	Priekšpusdiena
	Pēcpusdiena
	Priekšpusdiena
	Pēcpusdiena
	Priekšpusdiena
	Pēcpusdiena
	Priekšpusdiena
	Pēcpusdiena

	No 20 kg līdz ne vairāk kā 50 kg 
	10 mg
	10 mg
	10 mg
	10 mg
	20 mg
	20 mg
	20 mg
	20 mg
	20 mg
	20 mg
	20 mg

	50 kg vai vairāk 
	10 mg
	10 mg
	10 mg
	10 mg
	20 mg
	20 mg
	20 mg
	20 mg
	30 mg
	30 mg
	30 mg



Visas indikācijas (psoriāze pieaugušajiem un bērniem, psoriātiskais artrīts, Behčeta slimība)

Pēc sākotnējās titrēšanas atkārtota titrēšana nav nepieciešama.

Ieteicamā apremilasta deva divreiz dienā jālieto ar aptuveni 12 stundu starplaiku (no rīta un vakarā) neatkarīgi no ēdienreizēm.

Ja pacients devu ir izlaidis, nākamā deva jālieto pēc iespējas ātrāk. Ja gandrīz jau pienācis laiks nākamajai devai, izlaistā deva nav jālieto, bet parastajā laikā jālieto nākamā deva.

Pivotālos pētījumos lielāko uzlabošanos novēroja PsA un PSOR ārstēšanas pirmajās 24 nedēļās un BS ārstēšanas pirmajās 12 nedēļās. Ja šajā laika periodā pacientam nevēro terapeitisku ieguvumu, ārstēšana jāpārskata. Pacienta atbildes reakcija uz ārstēšanu regulāri jānovērtē.

Īpašas pacientu grupas

Gados vecāki pacienti
Šai pacientu grupai deva nav jāpielāgo (skatīt 4.8. un 5.2. apakšpunktu).

Pacienti ar nieru darbības traucējumiem

Pieaugušie pacienti ar psoriātisko artrītu, psoriāzi vai Behčeta slimību
Pieaugušajiem pacientiem ar viegliem un vidēji smagiem nieru darbības traucējumiem deva nav jāpielāgo. Pieaugušajiem pacientiem ar smagiem nieru darbības traucējumiem (kreatinīna klīrenss mazāks par 30 ml minūtē, aprēķinot pēc Kokrofta-Golta (Cockcroft‑Gault) formulas) apremilasta deva jāsamazina līdz 30 mg vienreiz dienā. Šai grupai sākotnējo apremilasta devu ieteicams titrēt, izmantojot tikai 1. tabulā norādīto priekšpusdienas shēmu, bet pēcpusdienas devas ir jāizlaiž (skatīt 5.2. apakšpunktu).

Pediatriskie pacienti ar vidēji smagu vai smagu psoriāzi
Pediatriskajiem pacientiem vecumā no 6 gadiem ar viegliem vai vidēji smagiem nieru darbības traucējumiem devas pielāgošana nav nepieciešama. Pediatriskajiem pacientiem vecumā no 6 gadiem ar smagiem nieru darbības traucējumiem (kreatinīna klīrenss mazāks par 30 ml minūtē, aprēķinot pēc Kokrofta-Golta (Cockcroft‑Gault) formulas), ieteicama devas pielāgošana. Apremilasta deva jāsamazina līdz 30 mg vienreiz dienā pediatriskajiem pacientiem ar ķermeņa masu vismaz 50 kg un līdz 20 mg vienreiz dienā pediatriskajiem pacientiem, kuriem ķermeņa masa ir no 20 kg līdz 50 kg. Šīm grupām sākotnējo apremilasta devu ieteicams titrēt, izmantojot tikai iepriekš 2. tabulā norādīto priekšpusdienas shēmu attiecīgajai ķermeņa masas kategorijai, bet pēcpusdienas devas ir jāizlaiž.

Pacienti ar aknu darbības traucējumiem
Pacientiem ar aknu darbības traucējumiem deva nav jāpielāgo (skatīt 5.2. apakšpunktu).

Pediatriskā populācija
Apremilasta drošums un efektivitāte nav noteikta bērniem ar vidēji smagu vai smagu perēkļveida psoriāzi, kas jaunāki par 6 gadiem vai kuru ķermeņa masa ir mazāka par 20 kg, vai citām pediatriskām indikācijām. Dati nav pieejami.

Lietošanas veids

Otezla paredzētas iekšķīgai lietošanai. Apvalkotās tabletes jānorij veselas, tās var lietot neatkarīgi no ēdienreizēm.

4.3.	Kontrindikācijas

Paaugstināta jutība pret aktīvo vielu vai jebkuru no 6.1. apakšpunktā uzskaitītajām palīgvielām.

Grūtniecība (skatīt 4.6. apakšpunktu).

4.4.	Īpaši brīdinājumi un piesardzība lietošanā

Caureja, slikta dūša un vemšana

Pēcreģistrācijas periodā ziņots par smagu caureju, sliktu dūšu un vemšanu saistībā ar apremilasta lietošanu. Lielākā daļa gadījumu radās pirmajās ārstēšanas nedēļās. Dažos gadījumos pacienti tika hospitalizēti. Pacientiem no 65 gadu vecuma var būt augstāks komplikāciju risks. Ja pacientiem attīstās smaga caureja, slikta dūša vai vemšana, var būt nepieciešams pārtraukt ārstēšanu ar apremilastu.

Psihiskie traucējumi

[bookmark: _Hlk214525009]Apremilasts ir saistīts ar paaugstinātu psihisko traucējumu, tādu kā bezmiegs, trauksme, garastāvokļa izmaiņas un depresija, s risku. Pacientiem ar depresiju anamnēzē vai bez tās pēcreģistrācijas periodā novēroti suicidālu domu un uzvedības, tajā skaitā pašnāvības, gadījumi (skatīt 4.8. apakšpunktu). Sākot vai turpinot ārstēšanu ar apremilastu, rūpīgi jāizvērtē riski un ieguvumi, ja pacienti ziņo par bijušiem vai esošiem psihiskiem simptomiem vai ja ir paredzēta vienlaicīga ārstēšana ar citām zālēm, kas varētu izraisīt psihiskus traucējumus. Pacientiem un aprūpētājiem ir jādod norādījumi ziņot zāļu parakstītājam par jebkādām uzvedības vai garastāvokļa izmaiņām un jebkādām suicidālām domām. Ja pacientiem rodas jauni psihiski simptomi vai pasliktinās esošie, vai tiek konstatētas suicidālas domas vai pašnāvības mēģinājums, ieteicams pārtraukt ārstēšanu ar apremilastu.

Smagi nieru darbības traucējumi

Pieaugušajiem pacientiem ar smagiem nieru darbības traucējumiem Otezla deva jāsamazina līdz 30 mg vienreiz dienā (skatīt 4.2. un 5.2. apakšpunktu).

Pediatriskajiem pacientiem vecumā no 6 gadiem ar smagiem nieru darbības traucējumiem deva jāsamazina līdz 30 mg vienreiz dienā, ja pediatriskajiem pacientiem ķermeņa masa ir vismaz 50 kg, un līdz 20 mg vienreiz dienā, ja pediatriskajiem pacientiem ķermeņa masa ir no 20 kg līdz 50 kg (skatīt 4.2. un 5.2. apakšpunktu).

Pacienti ar samazinātu ķermeņa masu

Pacientiem ar samazinātu ķermeņa masu un pediatriskajiem pacientiem, kuriem ārstēšanas sākumā ir maza ķermeņa masas indeksa robežstāvoklis, ķermeņa masa regulāri jākontrolē. Neizskaidrojamas un klīniski nozīmīgas ķermeņa masa samazināšanās gadījumā, ārstam šie pacienti ir jānovērtē un jāapsver ārstēšanas pārtraukšana.

Laktozes saturs

Šīs zāles nevajadzētu lietot pacientiem ar retu iedzimtu galaktozes nepanesību, ar pilnīgu laktāzes deficītu vai glikozes-galaktozes malabsorbciju.

4.5.	Mijiedarbība ar citām zālēm un citi mijiedarbības veidi

Vienlaicīgi lietojot spēcīgu citohroma P450 3A4 (CYP3A4) enzīmu induktoru rifampicīnu, pavājinās apremilasta sistēmiskā iedarbība, tādējādi var zust apremilasta efektivitāte. Tāpēc nav ieteicams kopā ar apremilastu lietot spēcīgus CYP3A4 enzīmu induktorus (piemēram, rifampicīnu, fenobarbitālu, karbamazepīnu, fenitoīnu un asinszāles līdzekļus). Vienlaicīgi lietojot apremilastu un vairākas rifampicīna devas, samazinās apremilasta zemlīknes laukums (AUC) un maksimālā koncentrācija serumā (Cmax) attiecīgi aptuveni par 72% un 43%. Apremilasta iedarbība pavājinās, ja to lieto vienlaicīgi ar spēcīgiem CYP3A4 induktoriem (piemēram, rifampicīnu), tāpēc var samazināties klīniskā atbildes reakcija.

Klīniskos pētījumos apremilastu lietoja vienlaicīgi ar lokāliem terapijas līdzekļiem (tajā skaitā kortikosteroīdiem, akmeņogļu darvas šampūnu un salicilskābes preparātiem galvas ādai) un UVB fototerapiju.

Klīniski nozīmīgas ketokonazola un apremilasta mijiedarbības nebija. Apremilastu var lietot vienlaicīgi ar spēcīgu CYP3A4 inhibitoru, piemēram, ketokonazolu.

Pacientiem ar psoriātisko artrītu farmakokinētisku apremilasta un metotreksāta mijiedarbību nenovēroja. Apremilastu var lietot vienlaicīgi ar metotreksātu.

Apremilasta un etinilestradiolu un norgestimātu saturošu iekšķīgi lietojamo kontracepcijas līdzekļu farmakokinētisku mijiedarbību nenovēroja. Apremilastu var lietot vienlaicīgi ar iekšķīgi lietojamiem kontracepcijas līdzekļiem.

4.6.	Fertilitāte, grūtniecība un barošana ar krūti

Sievietes reproduktīvā vecumā

Pirms ārstēšanas uzsākšanas ir jāizslēdz grūtniecība. Sievietēm reproduktīvā vecumā ārstēšanas laikā jālieto efektīva kontracepcijas metode, lai novērstu grūtniecību.

Grūtniecība

Dati par apremilasta lietošanu grūtniecības laikā ir ierobežoti.

Apremilasts ir kontrindicēts grūtniecības laikā (skatīt 4.3. apakšpunktu). Apremilasta ietekme uz grūsnību ietvēra embrija/augļa zaudējumu pelēm un pērtiķiem, kā arī samazināta augļa masu un aizkavētu pārkaulošanos pelēm, lietojot devas, kas pārsniedz lielāko pašreiz cilvēkam ieteicamo devu. Šādu ietekmi nenovēroja, ja zāļu iedarbība dzīvniekiem 1,3 reizes pārsniedza klīnisko iedarbību (skatīt 5.3. apakšpunktu).

Barošana ar krūti

Apremilasts konstatēts peļu pienā (skatīt 5.3. apakšpunktu). Nav zināms, vai apremilasts vai tā metabolīti izdalās cilvēka pienā. Nevar izslēgt risku ar krūti barotam zīdainim, tāpēc apremilastu nedrīkst lietot laikā, kad bērnu baro ar krūti.

Fertilitāte

Dati par fertilitāti cilvēkiem nav pieejami. Pētījumos ar dzīvniekiem pelēm nenovēroja nelabvēlīgu ietekmi uz fertilitāti, ja zāļu iedarbība tēviņiem 3 reizes pārsniedza klīnisko iedarbību, un mātītēm – 1 reizi pārsniedza klīnisko iedarbību. Preklīniskos datus par fertilitāti skatīt 5.3. apakšpunktā.

4.7.	Ietekme uz spēju vadīt transportlīdzekļus un apkalpot mehānismus

Apremilasts neietekmē vai nenozīmīgi ietekmē spēju vadīt transportlīdzekļus un apkalpot mehānismus.

4.8.	Nevēlamās blakusparādības

Drošuma profila kopsavilkums

Visbiežāk ziņotās nevēlamās blakusparādības, lietojot apremilastu pieaugušajiem PsA un PSOR ārstēšanā, ir kuņģa-zarnu trakta (KZT) traucējumi, tajā skaitā caureja (15,7%) un slikta dūša (13,9%). Citas biežāk ziņotās nevēlamās blakusparādības ir augšējo elpceļu infekcijas (8,4%), galvassāpes (7,9%) un saspringuma galvassāpes (7,2%), un lielākoties tās ir vieglas vai vidēji smagas.

Visbiežāk ziņotās nevēlamās blakusparādības, lietojot apremilastu pieaugušajiem BS gadījumā, ir caureja (41,3%), slikta dūša (19,2%), galvassāpes (14,4%), augšējo elpceļu infekcija (11,5%), sāpes vēdera augšdaļā (8,7%), vemšana (8,7%) un muguras sāpes (7,7%), un tās lielākoties ir vieglas vai vidēji smagas.

Kuņģa-zarnu trakta nevēlamās blakusparādības parasti parādījās pirmajās 2 ārstēšanas nedēļās un parasti izzuda 4 nedēļu laikā.

Paaugstinātas jutības reakcijas novēro retāk (skatīt 4.3. apakšpunktu).

Nevēlamo blakusparādību saraksts tabulas veidā

Ar apremilastu ārstētiem pieaugušajiem pacientiem novērotās blakusparādības norādītas tabulā saskaņā ar orgānu sistēmu klasifikāciju un visu blakusparādību sastopamības biežumu. Katrā orgānu sistēmu klasifikācijas grupā un sastopamības biežuma grupā nevēlamās blakusparādības sakārtotas to nopietnības samazinājuma secībā.

Zāļu izraisītās blakusparādības noteica, pamatojoties uz apremilasta klīniskās izstrādes programmas un pēcreģistrācijas pieredzes datiem pieaugušajiem pacientiem. Zāļu izraisīto blakusparādību biežums ir biežums, kas novērots apremilasta grupās četros PsA 3. fāzes pētījumos (n = 1 945) vai divos PSOR 3. fāzes pētījumos (n = 1 184), un 3. fāzes BS pētījumā (n = 207). 3. tabulā norādīts lielākais sastopamības biežums abos datu kopumos.

Biežums definēts šādi: ļoti bieži (≥ 1/10), bieži (≥ 1/100 līdz < 1/10), retāk (≥ 1/1 000 līdz < 1/100), reti (≥ 1/10 000 līdz < 1/1 000), nav zināms (nevar noteikt pēc pieejamiem datiem).

3. tabula. Psoriātiska artrīta (PsA), psoriāzes (PSOR) un Behčeta slimības (BS) blakusparādību kopsavilkums

	Orgānu sistēmu klasifikācija
	Biežums
	Nevēlamā blakusparādība

	
	
	

	Infekcijas un infestācijas
	Ļoti bieži
	Augšējo elpceļu infekcijaa

	
	Bieži
	Bronhīts

	
	
	Nazofaringīts*

	Imūnās sistēmas traucējumi
	Retāk
	Paaugstināta jutība

	Vielmaiņas un uztures traucējumi
	Bieži
	Samazināta ēstgriba*

	Psihiskie traucējumi
	Bieži
	Bezmiegs

	
	
	Depresija

	
	Retāk
	Suicidālas domas un uzvedība

	
	
	Trauksme

	
	
	Garastāvokļa izmaiņasIzmainīts garastāvoklis

	Nervu sistēmas traucējumi
	Ļoti bieži
	Galvassāpes* a

	
	Bieži
	Migrēna*

	
	
	Saspringuma galvassāpes*

	Elpošanas sistēmas traucējumi, krūšu kurvja un videnes slimības
	Bieži
	Klepus

	Kuņģa un zarnu trakta traucējumi
	Ļoti bieži
	Caureja*

	
	
	Slikta dūša*

	
	Bieži
	Vemšana* 

	
	
	Dispepsija

	
	
	Bieža vēdera izeja

	
	
	Sāpes vēdera augšdaļā*

	
	
	Gastroezofageāla refluksa slimība

	
	Retāk
	Asiņošana kuņģa-zarnu traktā

	Ādas un zemādas audu bojājumi
	Retāk
	Izsitumi

	
	
	Nātrene

	
	Nav zināms
	Angioedēma

	Skeleta, muskuļu un saistaudu sistēmas bojājumi
	Bieži
	Sāpes mugurā*

	Vispārēji traucējumi un reakcijas ievadīšanas vietā
	Bieži
	Nogurums

	Izmeklējumi
	Retāk
	Ķermeņa masas samazināšanās


* Vismaz viena no šīm blakusparādībām aprakstīta kā nopietna.
a PsA un PSOR gadījumā biežums ziņots kā “bieži”.

Atsevišķu nevēlamo blakusparādību apraksts

Psihiskie traucējumi
Klīniskajos pētījumos un pēcreģistrācijas pieredzē tika ziņots par retākiem suicidālu domu un uzvedības gadījumiem, savukārt pēcreģistrācijas periodā tika ziņots par pašnāvību. Pacientiem un aprūpētājiem ir jādod norādījumi ziņot zāļu parakstītājam par jebkādām suicidālām domām (skatīt 4.4. apakšpunktu).

Ķermeņa masas zudums
Klīniskos pētījumos regulāri noteica pacientu ķermeņa masu. Novērotais vidējais ķermeņa masas zudums pieaugušajiem PsA un PSOR pacientiem, kuri līdz 52 nedēļām ārstēti ar apremilastu, bija 1,99 kg. Pavisam 14,3% pacientu, kuri saņēma apremilastu, novēroja ķermeņa masas zudumu 5–10%, bet 5,7% pacientu, kuri saņēma apremilastu, novēroja ķermeņa masas zudums virs 10%. Nevienam no šiem pacientiem nebija ķermeņa masas zuduma izraisītu acīmredzamu klīnisku seku. Pavisam 0,1% ar apremilastu ārstēto pacientu ārstēšanu pārtrauca blakusparādības – ķermeņa masas samazināšanās – dēļ. Vidējais novērotais ķermeņa masas zudums pieaugušajiem BS pacientiem, kuri 52 nedēļas tika ārstēti ar apremilastu, bija 0,52 kg. Kopumā 11,8% pacientu, kuri saņēma apremilastu, novēroja ķermeņa masas zudumu no 5 līdz 10%, bet 3,8% pacientu, kuri saņēma apremilastu, novēroja ķermeņa masas zudumu lielāku nekā 10%. Nevienam no šiem pacientiem ķermeņa masas zaudēšanas dēļ nebija acīmredzamu klīnisku seku. Neviens no pacientiem nepārtrauca dalību pētījumā blakusparādības - ķermeņa masas samazināšanās - dēļ.

Papildu brīdinājumu pacientiem, kuriem ārstēšanās sākumā ir pārāk maza ķermeņa masa, skatīt 4.4. apakšpunktā.

Īpašas pacientu grupas

Gados vecāki pacienti
Saskaņā ar pēcreģistrācijas pieredzi gados vecāki pacienti, kuru vecums bija ≥ 65 gadi, var būt pakļauti augstākam smagas caurejas, sliktas dūšas un vemšanas komplikāciju riskam (skatīt 4.4. apakšpunktu).

Pacienti ar aknu darbības traucējumiem
Apremilasta drošums PsA, PSOR vai BS pacientiem ar aknu darbības traucējumiem nav novērtēts.

Pacienti ar nieru darbības traucējumiem
PsA, PSOR vai BS klīniskajos pētījumos pacientiem ar viegliem nieru darbības traucējumiem novērotais drošuma profils bija salīdzināms ar pacientu ar normālu nieru darbību drošuma profilu. Apremilasta drošums PsA, PSOR vai BS pacientiem ar vidēji smagiem vai smagiem nieru darbības traucējumiem klīniskajos pētījumos nav novērtēts.

Pediatriskie pacienti
Apremilasta drošums tika novērtēts 52 nedēļu ilgā klīniskajā pētījumā ar pediatriskajiem pacientiem vecumā no 6 līdz 17 gadiem ar vidēji smagu vai smagu perēkļveida psoriāzi (SPROUT pētījums). Pētījuma laikā novērotais apremilasta drošuma profils atbilda drošuma profilam, kas iepriekš tika noteikts pieaugušajiem pacientiem ar vidēji smagu vai smagu perēkļveida psoriāzi.

Ziņošana par iespējamām nevēlamām blakusparādībām

Ir svarīgi ziņot par iespējamām nevēlamām blakusparādībām pēc zāļu reģistrācijas. Tādējādi zāļu ieguvuma/riska attiecība tiek nepārtraukti uzraudzīta. Veselības aprūpes speciālisti tiek lūgti ziņot par jebkādām iespējamām nevēlamām blakusparādībām, izmantojot V pielikumā minēto nacionālās ziņošanas sistēmas kontaktinformāciju.

4.9.	Pārdozēšana

Apremilasts pētīts veseliem cilvēkiem, lietojot maksimālo kopējo dienas devu 100 mg (50 mg divreiz dienā) 4,5 dienas, un pierādījumu par devu ierobežojošu toksicitāti nebija. Pārdozēšanas gadījumā pacientu ieteicams uzraudzīt, vai viņam nerodas jebkādas blakusparādību pazīmes un simptomi, un sākt atbilstošu simptomātisku terapiju. Pārdozēšanas gadījumā ieteicama simptomātiska un atbalstoša ārstēšana.


5.	FARMAKOLOĢISKĀS ĪPAŠĪBAS

5.1.	Farmakodinamiskās īpašības

Farmakoterapeitiskā grupa: imūnsupresanti, selektīvi imūnsupresanti, ATĶ kods: L04AA32

Darbības mehānisms

Apremilasts, iekšķīgi lietojams mazmolekulārs fosfodiesterāzes 4 (PDE4) inhibitors, darbojas šūnās, kur tas modulē iekaisuma un pretiekaisuma mediatoru tīklu. PDE4 ir cikliskajam adenozīna monofosfātam (cAMF) specifiska PDE un dominējošā PDE iekaisuma šūnās. PDE4 inhibīcija paaugstina cAMF līmeni šūnās, kas savukārt, modulējot TNF-α, IL-23, IL-17 un citu iekaisuma citokīnu ekspresiju, nomāc iekaisuma atbildes reakciju. Cikliskais AMF modulē arī pretiekaisuma citokīnu, piemēram, IL-10, līmeni. Šie iekaisuma un pretiekaisuma mediatori ir konstatēti psoriātiska artrīta un psoriāzes gadījumā.

Farmakodinamiskā iedarbība

Klīniskos pētījumos pacientiem ar psoriātisko artrītu apremilasts nozīmīgi modulēja, taču ne pilnībā inhibēja olbaltumvielu IL-1α, IL-6, IL-8, MCP-1, MIP-1β, MMP-3 un TNF-α līmeni plazmā. Pēc 40 nedēļu ilgas ārstēšanas ar apremilastu samazinājās olbaltumvielu IL-17 un IL-23 līmenis plazmā, bet IL-10 līmenis – paaugstinājās. Klīniskos pētījumos pacientiem ar psoriāzi apremilasts samazināja bojātās ādas epidermas biezumu, iekaisuma šūnu infiltrāciju un iekaisumu predisponējošo gēnu, tajā skaitā inducējamās slāpekļa oksīda sintetāzes (iNOS), IL-12/IL-23p40, IL-17A, IL-22 un IL-8 gēnu, ekspresiju. Klīniskajos pētījumos pacientiem ar Behčeta slimību, kuri tika ārstēti ar apremilastu, bija nozīmīga pozitīva saistība starp plazmas TNF-alfa līmeņa izmaiņām un klīnisko efektivitāti, ko mēra pēc mutes čūlu skaita.

Lietojot apremilastu līdz 50 mg divreiz dienā, veseliem cilvēkiem QT intervāls nepagarinājās.

Klīniskā efektivitāte un drošums

Psoriātisks artrīts
Apremilasta drošumu un efektivitāti vērtēja 3 līdzīga plānojuma daudzcentru, randomizētos, dubultmaskētos, placebo kontrolētos pētījumos (PALACE 1, PALACE 2 un PALACE 3 pētījums) pieaugušiem pacientiem ar aktīvu PsA (≥ 3 pietūkušas locītavas un ≥ 3 jutīgas locītavas), neskatoties uz iepriekšēju ārstēšanos ar mazmolekulārām vai bioloģiskām DMARD. Pavisam pētījumā randomizēja 1 493 pacientus, kurus ārstēja ar placebo, 20 mg apremilasta vai 30 mg apremilasta iekšķīgi divreiz dienā.

Šajos pētījumos pacientiem vismaz 6 mēnešus bija diagnosticēts PsA. PALACE 3 pētījumā bija nepieciešams arī viens kritērijiem atbilstošs psoriātisks ādas bojājums (diametrs vismaz 2 cm). Apremilastu lietoja monoterapijas veidā (34,8%) vai kopā ar stabilām mazmolekulāru DMARD devām (65,2%). Pacienti apremilastu lietoja kopā ar vismaz vienu no šādiem līdzekļiem: metotreksātu (MTX, ≤25 mg/nedēļā, 54,5%), sulfasalazīnu (SSZ, ≤2 g/dienā, 9,0%) un leflunomīdu (LEF; ≤20 mg/dienā, 7,4%). Vienlaicīga ārstēšana ar bioloģiskām DMARD, tajā skaitā TNF blokatoriem, nebija atļauta. Šajos 3 pētījumos iekļāva pacientus ar katru PsA apakštipu, tajā skaitā simetrisku poliartrītu (62,0%), asimetrisku oligoartrītu (26,9%), distālo starpfalangu (DIP) locītavu artrītu (6,2%), arthritis mutilans (2,7%) un dominējošo spondilīta formu (2,1%). Iekļāva arī pacientus ar jau esošu entezopātiju (63%) vai daktilītu (42%). Pavisam 76,4% pacientu iepriekš bija ārstējušies tikai ar mazmolekulārām DMARD, un 22,4% pacientu iepriekš bija ārstējušies ar bioloģiskām DMARD, tajā skaitā 7,8% pacientu iepriekšēja terapija ar kādu no bioloģiskām DMARD bijusi neveiksmīga. PsA slimības ilguma mediāna bija 5 gadi.

Pamatojoties uz pētījuma plānojumu, pacientus, kuriem jutīgo un pietūkušo locītavu skaits 16. nedēļā nebija mazinājies par vismaz 20%, uzskatīja par tādiem, kuriem neradās atbildes reakcija. Placebo saņēmušos pacientus, kurus uzskatīja par tādiem, kuriem nerodas atbildes reakcija, atkārtoti maskēti randomizēja attiecībā 1:1 apremilasta 20 mg divreiz dienā vai 30 mg divreiz dienā grupā. Visus pārējos ar placebo ārstētos pacientus 24. nedēļā iekļāva apremilasta 20 vai 30 mg divreiz dienā grupā. Pēc 52 nedēļas ilgas ārstēšanas pacienti varēja turpināt atklāti lietot apremilastu 20 mg vai 30 mg PALACE 1, PALACE 2 un PALACE 3 pētījuma ilgtermiņa pagarinājumā, ārstēšanas ilgums kopā bija līdz 5 gadiem (260 nedēļas).

Primārais mērķa kritērijs bija to pacientu procentuālais īpatsvars, kuriem 16. nedēļā sasniegta atbildes reakcija „20” atbilstoši Amerikas Reimatoloģijas kolēģijas (American College of Rheumatology – ACR) noteiktiem kritērijiem.

Apremilasta terapijas rezultātā 16. nedēļā, salīdzinot ar placebo, nozīmīgi uzlabojās PsA pazīmes un simptomi, novērtējot pēc ACR 20 atbildes reakcijas kritērijiem. Pacientu īpatsvars, kuriem apremilasta 30 mg divreiz dienā grupā 16. nedēļā tika sasniegts ACR 20/50/70 (atbildes reakcijas PALACE 1, PALACE 2 un PALACE 3 pētījumā, kā arī PALACE 1, PALACE 2 un PALACE 3 pētījumu apvienotie dati), ir norādīts 4. tabulā. ACR 20/50/70 atbildes reakcija saglabājās 24. nedēļā.

Pacientiem, kurus sākotnēji randomizēja apremilasta 30 mg divreiz dienā grupā, ACR 20/50/70 atbildes reakcijas rādītāji apvienotajos PALACE 1, PALACE 2 un PALACE 3 pētījuma datos saglabājās līdz 52. nedēļai (1. attēls).

4. tabula. Pacientu īpatsvars ar ACR atbildes reakciju 16. nedēļā PALACE 1, PALACE 2 un PALACE 3 pētījumā un pēc apvienotajiem pētījumu datiem

* p ≤ 0,01 apremilastam, salīdzinot ar placebo.
** p ≤ 0,001 apremilastam, salīdzinot ar placebo.
aN ir randomizēto un ārstēto pacientu skaits.

)1. attēls. Pacientu īpatsvars ar ACR 20/50/70 atbildes reakciju līdz 52. nedēļai PALACE 1, PALACE 2 un PALACE 3 pētījuma apvienoto datu analīzē (NRI*)




*NRI (None responder imputation): pacientu bez atbildes reakcijas attiecinājums. Pacienti, kas zāļu lietošanu pārtrauca agrāk pirms noteiktā laika, un pacienti, par kuriem nebija pietiekami daudz datu, lai skaidri noteiktu atbildes reakcijas statusu norādītajā laikā, tika uzskatīti par tādiem, kuriem nav atbildes reakcija.

No 497 pacientiem, kurus sākotnēji randomizēja apremilasta 30 mg divreiz dienā grupā, 52. nedēļā 375 (75%) pacienti vēl aizvien bija šajā pašā ārstēšanas grupā. Šiem pacientiem 52. nedēļā ACR 20/50/70 atbildes reakcija bija attiecīgi 57%, 25% un 11%. No 497 pacientiem, kurus sākotnēji randomizēja apremilasta 30 mg divreiz dienā grupā, 375 (75%) pacienti iestājās ilgtermiņa pagarinājuma pētījumos, un no tiem 221 pacients (59%) 260. nedēļā vēl aizvien bija šajā pašā ārstēšanas grupā. Atklātajos ilgtermiņa pagarinājuma pētījumos ACR atbildes reakcija saglabājās līdz 5 gadiem.

Ar apremilastu ārstēto pacientu grupā pacientiem, kas vienlaikus saņēma DMARD, tajā skaitā MTX, atbildes reakcija bija tāda pati kā pacientiem, kas tās nesaņēma. Iepriekš ar DMARD vai bioloģiskiem līdzekļiem ārstētiem pacientiem, kuri saņēma apremilastu ACR 20 atbildes reakcija 16. nedēļā bija lielāka nekā pacientiem, kuri saņēma placebo.

Līdzīgu ACR atbildes reakciju novēroja pacientiem ar atšķirīgiem PsA apakštipiem, tajā skaitā DIP. Pacientu ar arthritis mutilansun predominējošu spondilīta formas apakštipu skaits bija pārāk mazs, lai būtu iespējams nozīmīgs novērtējums.

PALACE 1, PALACE 2 un PALACE 3 pētījumā apremilasta grupā 16. nedēļā novēroja slimības aktivitātes skalas (Disease Activity Scale – DAS) 28 C-reaktīvā olbaltuma (CRO) līmeņa uzlabošanos un lielāku modificētos PsA atbildes reakcijas kritērijus (PsA response criteria – PsARC) sasniegušo pacientu īpatsvaru nekā placebo grupā (attiecīgi nominālā p vērtība: p ≤ 0,0004, p vērtība: p ≤ 0,0017). Šī uzlabošanās saglabājās 24. nedēļā. Pacientiem, kas turpināja ārstēšanos apremilasta grupā, kurā viņi bija randomizēti pētījuma sākumā, DAS28 (CRO) novērtējuma punktu skaits un PsARC atbildes reakcija saglabājās līdz 52. nedēļai.

Ar apremilastu ārstētajiem pacientiem 16. un 24. nedēļā novēroja psoriātiskajam artrītam raksturīgo perifērās aktivitātes rādītāju (piemēram, pietūkušu locītavu skaita, sāpīgu/jutīgu locītavu skaita, daktilīta un entezīta) un psoriāzes izpausmju uz ādas uzlabošanos. Pacientiem, kas turpināja ārstēšanos apremilasta grupā, kurā viņi bija randomizēti pētījuma sākumā, šī uzlabošanās saglabājās līdz 52. nedēļai.

Klīniskās atbildes reakcijas attiecībā uz tādiem pašiem perifērās aktivitātes rādītājiem un attiecībā uz psoriāzes izpausmēm uz ādas atklātajos pagarinājuma pētījumos saglabājās līdz 5 gadus ilgā ārstēšanā.

Fiziskā funkcija un ar veselību saistītā dzīves kvalitāte

PALACE 1, PALACE 2 un PALACE 3 pētījumā 16. nedēļā ar apremilastu ārstētajiem pacientiem, salīdzinot ar placebo, novēroja statistiski nozīmīgu fiziskās funkcijas uzlabošanos, ko novērtēja ar veselības stāvokļa novērtējuma anketas invaliditātes indeksa (disability index of the health assessment questionnaire – HAQ-DI) izmaiņām salīdzinājumā ar sākotnējiem datiem. HAQ-DI novērtējuma punktu skaita uzlabošanās saglabājās 24. nedēļā.

Atklātās fāzes PALACE 1, PALACE 2 un PALACE 3 pētījumu apvienoto datu analīzē pacientiem, kurus sākotnēji randomizēja apremilasta 30 mg divreiz dienā grupā, HAQ-DI novērtējuma punktu skaita izmaiņas 52. nedēļā salīdzinājumā ar sākotnējiem datiem bija -0,333.

PALACE 1, PALACE 2 un PALACE 3 pētījumā 16. un 24. nedēļā ar apremilastu ārstētajiem pacientiem, salīdzinot ar placebo, novēroja nozīmīgu ar veselību saistītās dzīves kvalitātes uzlabošanos, ko novērtēja pēc izmaiņām salīdzinājumā ar sākotnējo stāvokli veselības stāvokļa pašvērtējuma anketas 2. versijas (SF-36v2) fiziskās funkcionēšanas (physical functioning – PF) sadaļas un hroniskas slimības terapijas funkcionālā novērtējuma – noguruma skalas (Functional Assessment of Chronic Illness Therapy – Fatigue (FACIT-fatigue)) novērtējuma punktu skaitā. Pacientiem, kas turpināja ārstēšanu apremilasta grupā, kurā viņi sākotnēji bija randomizēti pētījuma sākumā, fiziskās funkcionēšanas un FACIT-fatigue uzlabošanās saglabājās līdz 52. nedēļai.

Uzlabota fiziskā funkcija, novērtējot ar HAQ-DI un pēc SF36v2PF domēna, kā arī FACIT-fatigue novērtējuma punktu skaits atklātajos pagarinājuma pētījumos saglabājās līdz 5 gadus ilgā ārstēšanā.

Pieaugušo psoriāze
Apremilasta drošumu un efektivitāti novērtēja divos daudzcentru, randomizētos, dubultmaskētos, placebo kontrolētos pētījumos (ESTEEM 1 un ESTEEM 2 pētījums), kuros iekļāva kopumā 1 257 pacientus ar vidēji smagu vai smagu psoriāzi un skarto ķermeņa virsmas laukumu (ĶVL) – ≥ 10%, psoriāzes zonu un smaguma pakāpes indeksu (Psoriasis Area and Severity Index – PASI) – ≥ 12, statiskais ārsta veikts vispārējais novērtējums (Physician Global Assessment – sPGA) – ≥ 3 (vidēji smags vai smags) un kuriem bija piemērota fototerapija vai sistēmiska terapija.

Šo pētījumu plānojums bija līdzīgs līdz 32. nedēļai. Abos pētījumos pacientus randomizēja attiecībā 2:1 apremilasta 30 mg divreiz dienā lietošanas grupā vai placebo lietošanas grupā 16 nedēļas ilgam posmam (placebo kontrolētā fāze), bet 16.–32. nedēļā visi pacienti saņēma apremilastu 30 mg divreiz dienā (uzturošā fāze). Randomizētās ārstēšanas pārtraukšanas fāzē (32.–52. nedēļa) pacientus, kurus sākotnēji randomizēja apremilasta grupā un kas sasniedza vismaz 75% PASI (PASI-75) novērtējuma punktu skaita samazināšanos (ESTEEM 1) vai 50% PASI (PASI-50) novērtējuma punktu skaita samazināšanos (ESTEEM 2), 32. nedēļā atkārtoti randomizēja placebo vai apremilasta 30 mg divreiz dienā grupā. Pacientus, kurus atkārtoti randomizēja placebo grupā un kuriem 32. nedēļā zuda PASI-75 atbildes reakcija (ESTEEM 1) vai 50% no PASI uzlabošanās, salīdzinot ar sākotnējo stāvokli (ESTEEM 2), atkārtoti ārstēja ar apremilastu 30 mg divreiz dienā. Pacienti, kas līdz 32. nedēļai nesasniedza noteikto PASI atbildes reakciju vai kurus sākotnēji randomizēja placebo grupā, līdz 52. nedēļai turpināja saņemt apremilastu. Pētījumu laikā bija atļauta vāja iedarbīguma lokāli lietojamu kortikosteroīdu lietošana uz sejas, padusēs un cirkšņos, akmeņogļu darvas šampūna un/vai salicilskābes preparātu galvas ādai lietošana. Turklāt pacientiem, kas 32. nedēļā nesasniedza PASI-75 atbildes reakciju ESTEEM 1 pētījumā vai PASI-50 atbildes reakciju ESTEEM 2 pētījumā, papildus ārstēšanai ar apremilastu 30 mg divreiz dienā atļāva izmantot lokāli lietojamos psoriāzes terapijas līdzekļus un/vai fototerapiju.

Pēc 52 nedēļas ilgas ārstēšanas pacienti varēja turpināt atklāti lietot apremilastu 30 mg ESTEEM 1 un ESTEEM 2 pētījuma ilgtermiņa pagarinājumā, ārstēšanas ilgums kopā bija līdz 5 gadiem (260 nedēļas).

Abos pētījumos primārais mērķa kritērijs bija to pacientu procentuālais īpatsvars, kas 16. nedēļā sasniedza PASI-75. Galvenais sekundārais mērķa kritērijs bija to pacientu procentuālais īpatsvars, kas 16. nedēļā sasniedza sPGA vērtējumu „tīrs” (0) vai „gandrīz tīrs” (1).

Vidējais sākotnējais PASI novērtējuma punktu skaits bija 19,07 (mediāna 16,80), to pacientu procentuālais īpatsvars, kuriem sākotnējais sPGA vērtējuma punktu skaits bija 3 (vidēji smags) un 4 (smags), bija attiecīgi 70,0% un 29,8%, vidējais sākotnējais skartais ĶVL bija 25,19% (mediāna 21,0%). Aptuveni 30% visu pacientu iepriekš psoriāzi bija ārstējuši ar fototerapiju un 54% – ar standarta sistēmisku un/vai bioloģisku terapiju (tajā skaitā neveiksmīga ārstēšana), no tiem 37% iepriekš bija saņēmuši standarta sistēmisku terapiju un 30% – bioloģisku terapiju. Aptuveni viena trešdaļa pacientu iepriekš nebija saņēmuši fototerapiju, standarta sistēmisku vai bioloģisku terapiju. Kopumā 18% pacientu anamnēzē bijis psoriātisks artrīts.

To pacientu procentuālais īpatsvars, kas sasniedza PASI-50, -75 un -90 atbildes reakciju un sPGA vērtējumu „tīrs” (0) vai „gandrīz tīrs” (1), norādīts tālāk 5. tabulā. Ārstēšanas ar apremilastu rezultātā nozīmīgi uzlabojās vidēji smaga vai smaga psoriāze, ko pierāda to pacientu procentuālais īpatsvars, kuriem 16. nedēļā, salīdzinot ar placebo, bija PASI-75 atbildes reakcija. 16. nedēļā novēroja arī klīnisku uzlabošanos, ko novērtēja ar sPGA, PASI-50 un PASI-90 atbildes reakciju. Turklāt apremilasta terapijas ieguvumu konstatēja attiecībā uz daudzām psoriāzes izpausmēm, tajā skaitā niezes, nagu bojājuma, skartās galvas ādas un dzīves kvalitātes novērtējumu.

5. tabula. Klīniskā atbildes reakcija 16. nedēļā ESTEEM 1 un ESTEEM 2 pētījumā (FASa, LOCFb)

	
	ESTEEM 1
	ESTEEM 2

	
	Placebo
	30 mg divreiz dienā APR*
	Placebo
	30 mg divreiz dienā APR*

	N
	282
	562
	137
	274

	PASIc 75, n (%)
	15 (5,3)
	186 (33,1)
	8 (5,8)
	79 (28,8)

	sPGAd „tīrs” vai „gandrīz tīrs”, n (%)
	11 (3,9)
	122 (21,7)
	6 (4,4)
	56 (20,4)

	PASI 50, n (%)
	48 (17,0)
	330 (58,7)
	27 (19,7)
	152 (55,5)

	PASI 90, n (%)
	1 (0,4)
	55 (9,8)
	2 (1,5)
	24 (8,8)

	ĶVL procentuālās izmaiņase (%)
vidējais ± SN
	–6,9
±38,95
	–47,8
±38,48
	–6,1
±47,57
	–48,4
±40,78

	Niezes VASf izmaiņas (mm), vidējais ± SN
	–7,3
±27,08
	–31,5
±32,43
	–12,2
±30,94
	–33,5
±35,46

	DLQIg izmaiņas, vidējais ± SN
	–2,1
±5,69
	–6,6
±6,66
	–2,8
±7,22
	–6,7
±6,95

	SF-36 MCSh izmaiņas, vidējais ± SN
	–1,02
±9,161
	2,39
±9,504
	0,00
± 10,498
	2,58
±10,129


* p < 0,0001 apremilastam, salīdzinot ar placebo, izņemot ESTEEM 2 PASI 90 un SF-36 MCS izmaiņas, kur attiecīgi p = 0,0042 un p = 0,0078.
a FAS = Full Analysis Set (pilnās analīzes kopa).
b LOCF = Last Observation Carried Forward (pēdējā novērojuma datu pārnešana uz priekšu).
c PASI = Psoriasis Area and Severity Index (psoriāzes zonu un smaguma pakāpes indekss).
d sPGA = Static Physician Global Assessment (statiskais ārsta veikts vispārējais novērtējums).
e ĶVL = ķermeņa virsmas laukums.
f VAS = Visual Analog Scale (vizuālo analogu skala); 0 = vislabākais, 100 = vissliktākais.
g DLQI = Dermatology Life Quality Index (dermatoloģiskais dzīves kvalitātes indekss); 0 = vislabākais, 30 = vissliktākais.
h SF-36 MCS = Medical Outcome Study Short Form 36-Item Health Survey, Mental Component Summary (Medicīnisko rezultātu pētījuma 36 punktu īsais veselības stāvokļa pašvērtējums, garīgās veselības komponentes kopsavilkums).

Apremilasta lietošanas klīniskais ieguvums pierādījās daudzās apakšgrupās, kas definētas pēc sākotnējiem demogrāfiskajiem datiem un sākotnējā klīniskās slimības raksturojuma (tajā skaitā psoriāzes ilgums un pacienti ar psoriātisku artrītu anamnēzē). Apremilasta lietošanas klīniskais ieguvums pierādījās arī, neraugoties uz agrāk lietotiem līdzekļiem psoriāzes ārstēšanai un atbildes reakciju uz iepriekšēju psoriāzes ārstēšanu. Līdzīgus atbildes reakcijas rādītājus novēroja pacientiem visā ķermeņa masas rādītāju diapazonā.

Atbildes reakcija uz apremilastu bija ātra, 2. nedēļā, salīdzinot ar placebo, psoriāzes pazīmju un simptomu, tajā skaitā PASI, ādas diskomforta/sāpīguma un niezes, mazināšanās bija nozīmīgi lielāka. Kopumā PASI atbildes reakcijas sasniedza līdz 16. nedēļai, un tās saglabājās līdz 32. nedēļai.

Abos pētījumos vidējā procentuālā PASI uzlabošanās saglabājās stabila, salīdzinot ar sākotnējo stāvokli, randomizētas ārstēšanas pārtraukšanas fāzē pacientiem, kurus 32. nedēļā atkārtoti randomizēja apremilasta grupā (6. tabula).

6. tabula. Iedarbības noturība 0. nedēļā APR 30 divreiz dienā randomizētiem un 32.–52. nedēļā APR 30 divreiz dienā atkārtoti randomizētiem pacientiem

	
	Laika punkts
	ESTEEM 1
	ESTEEM 2

	
	
	Pacienti, kas 32. nedēļā sasniedza PASI-75
	Pacienti, kas 32. nedēļā sasniedza PASI-50

	
	
	
	

	PASI procentuālās izmaiņas, salīdzinot ar sākotnējiem datiem, vidējais (%) ± SNa
	16. nedēļa
	–77,7 ± 20,30
	–69,7 ± 24,23

	
	32. nedēļa
	–88 ± 8,30
	–76,7 ± 13,42

	
	52. nedēļa
	–80,5 ± 12,60
	–74,4 ± 18,91

	DLQI izmaiņas, salīdzinot ar sākotnējo stāvokli, vidējais ± SNa
	16. nedēļa
	–8,3 ± 6,26
	–7,8 ± 6,41

	
	32. nedēļa
	–8,9 ± 6,68
	–7,7 ± 5,92

	
	52. nedēļa
	–7,8 ± 5,75
	–7,5 ± 6,27

	Pacientu procentuālais īpatsvars ar galvas ādas psoriāzes PGA (Scalp Psoriasis PGA – ScPGA) ir 0 vai 1, n/N (%)b
	16. nedēļa
	40/48 (83,3)
	21/37 (56,8)

	
	32. nedēļa
	39/48 (81,3)
	27/37 (73,0)

	
	52. nedēļa
	35/48 (72,9)
	20/37 (54,1)


a Iekļauti pacienti, kas 32. nedēļā atkārtoti randomizēti APR 30 divreiz dienā grupā, ar sākotnējā stāvokļa vērtību un ar novērtētajā pētījuma nedēļā iegūto vērtību.
b N pamatā ir pacienti, kuriem pētījuma sākumā ir vidēji smaga vai smagāka galvas ādas psoriāze un kas 32. nedēļā atkārtoti randomizēti APR 30 divreiz dienā grupā. Pacientus, par kuriem nav datu, uzskatīja par tādiem, kuriem nebija atbildes reakcijas.

ESTEEM 1 pētījumā aptuveni 61% pacientu, kurus 32. nedēļā atkārtoti randomizēja apremilasta grupā, 52. nedēļā bija PASI-75 atbildes reakcija. No tiem pacientiem, kuriem bija vismaz PASI-75 atbildes reakcija un kurus randomizētas ārstēšanas pārtraukšanas fāzē 32. nedēļā atkārtoti randomizēja placebo grupā, 11,7% 52. nedēļā bija PASI-75 atbildes reakcija. Laika mediāna līdz PASI-75 atbildes reakcijas zudumam pacientiem, kurus atkārtoti randomizēja placebo grupā, bija 5,1 nedēļa.

ESTEEM 2 pētījumā aptuveni 80,3% pacientu, kurus 32. nedēļā atkārtoti randomizēja apremilasta grupā, 52. nedēļā bija PASI-50 atbildes reakcija. No tiem pacientiem, kuriem bija vismaz PASI-50 atbildes reakcija un kurus 32. nedēļā atkārtoti randomizēja placebo grupā, 24,2% 52. nedēļā bija PASI‑50 atbildes reakcija. Laika mediāna līdz 32. nedēļā novērotās PASI uzlabošanās 50% zudumam bija 12,4 nedēļas.

Pēc randomizētās ārstēšanas pārtraukšanas 32. nedēļā aptuveni 70% pacientu ESTEEM 1 pētījumā un 65,6% pacientu ESTEEM 2 pētījumā atguva PASI-75 (ESTEEM 1) vai PASI-50 (ESTEEM 2) atbildes reakciju pēc tam, kad atsāka ārstēšanos ar apremilastu. Pētījuma plānojuma dēļ atkārtotas ārstēšanas ilgums atšķīrās, tas ilga no 2,6 līdz 22,1 nedēļai.

ESTEEM 1 pētījumā pacientiem, kas pētījuma sākumā bija randomizēti apremilasta grupā un kas 32. nedēļā nesasniedza PASI-75 atbildes reakciju, no 32. līdz 52. nedēļai atļāva vienlaicīgi lietot lokālas terapijas līdzekļus un/vai UVB fototerapiju. No šiem pacientiem 12% PASI-75 atbildes reakciju sasniedza 52. nedēļā, lietojot apremilastu un lokālas terapijas līdzekļus, un/vai fototerapiju.

ESTEEM 1 un ESTEEM 2 pētījumā ar apremilastu ārstētajiem pacientiem, salīdzinot ar placebo, 16. nedēļā novēroja nozīmīgu nagu psoriāzes uzlabošanos (samazināšanos), ko novērtēja ar nagu psoriāzes smaguma pakāpes indeksa (Nail Psoriasis Severity Index – NAPSI) vidējām procentuālām izmaiņām salīdzinājumā ar sākotnējo stāvokli (attiecīgi: p < 0,0001 un p = 0,0052). Pacientiem, kas nepārtraukti ārstējās ar apremilastu, 32. nedēļā novēroja tālāku nagu psoriāzes mazināšanos.

ESTEEM 1 un ESTEEM 2 pētījumā ar apremilastu ārstētajiem pacientiem, salīdzinot ar placebo, novēroja vismaz vidēji smagas (≥ 3) galvas ādas psoriāzes nozīmīgu uzlabošanos, ko novērtēja ar to pacientu procentuālo īpatsvaru, kas 16. nedēļā sasniedza ārsta novērotu galvas ādas psoriāzes vispārēju novērtējumu (Scalp Psoriasis Physician’s Global Assessment – ScPGA) „tīrs” (0) vai „minimāls” (1) (p < 0,0001 abos pētījumos). Pacientiem, kurus 32. nedēļā atkārtoti randomizēja apremilasta grupā, uzlabošanās parasti saglabājās līdz 52. nedēļai (6. tabula).

ESTEEM 1 un ESTEEM 2 pētījumā ar apremilastu ārstētajiem pacientiem, salīdzinot ar placebo, novēroja nozīmīgu dzīves kvalitātes uzlabošanos, ko novērtēja ar dermatoloģiskās dzīves kvalitātes Indeksu (Dermatology Life Quality Index – DLQI) un SF-36v2 MCS (5. tabula). Pacientiem, kurus 32. nedēļā atkārtoti randomizēja apremilasta grupā, DLQI uzlabošanās saglabājās līdz 52. nedēļai (6. tabula). Turklāt ESTEEM 1 pētījumā ar apremilastu ārstētajiem pacientiem, salīdzinot ar placebo, panāca nozīmīgu darbspēju ierobežojumu anketas (Work Limitations Questionnaire – WLQ-25) indeksa uzlabošanos.

No 832 pacientiem, kurus sākotnēji randomizēja apremilasta 30 mg divreiz dienā grupā, 443 pacienti (53%) iestājās ESTEEM 1 un ESTEEM 2 atklātajā pagarinājuma pētījumā, un no tiem 115 pacienti (26%) 260. nedēļā vēl aizvien saņēma ārstēšanu. Pacientiem, kuri ESTEEM 1 un ESTEEM 2 pētījuma atklātajā pagarinājumā palika apremilasta grupā, PASI novērtējuma punktu skaita, ietekmētā ĶVL, niezes, nagu un dzīves kvalitātes novērtējuma uzlabošanās parasti saglabājās līdz 5 gadiem.

Apremilasta 30 mg divreiz dienā ilgstošas lietošanas drošumu pacientiem ar psoriātisko artrītu un psoriāzi novērtēja kopējā ārstēšanas ilgumā līdz 5 gadiem. Ilgtermiņa pieredze, lietojot apremilastu atklātos pagarinājuma pētījumos, parasti bija salīdzināma ar pieredzi 52 nedēļas ilgajos pētījumos.

Pediatriskā psoriāze
Daudzcentru, randomizēts, dubultmaskēts, placebo kontrolēts pētījums (SPROUT) tika veikts 245 pediatriskajiem pacientiem vecumā no 6 līdz 17 gadiem (ieskaitot) ar vidēji smagu vai smagu perēkļveida psoriāzi, kuri bija kandidāti fototerapijai vai sistēmiskai terapijai. Iekļautajiem pacientiem sPGA vērtējums bija ≥ 3 (vidēji smaga vai smaga slimība), skartais ĶVL ≥ 10% un PASI vērtējums ≥ 12, un psoriāze netika pietiekami kontrolēta ar lokālu terapiju vai nebija piemērota tai.

Pacienti tika randomizēti 2:1, lai 16 nedēļas saņemtu vai nu apremilastu (n = 163), vai placebo (n = 82). Pacienti, kuru sākotnējā ķermeņa masa bija no 20 kg līdz < 50 kg, saņēma apremilastu 20 mg divreiz dienā vai placebo divreiz dienā, un pacienti ar sākotnējo ķermeņa masu ≥ 50 kg saņēma apremilastu 30 mg divreiz dienā vai placebo divreiz dienā. 16. nedēļā placebo grupa tika nomainīta, lai saņemtu apremilastu (ar devu, pamatojoties uz sākotnējo ķermeņa masu), un apremilasta grupa turpināja lietot zāles (saskaņā ar sākotnējo noteikto devu) līdz 52. nedēļai. Pacientiem bija atļauts lietot vājas iedarbības vai vājus lokālus kortikosteroīdus uz sejas, padusēs un cirkšņos, kā arī ādas nemedikamentozus mitrinātājus tikai ķermeņa bojājumu gadījumos.

Primārais mērķa kritērijs bija to pacientu īpatsvars, kuri sasniedza sPGA atbildes reakciju (definēta kā tīra [0] vai gandrīz tīra āda [1] ar vismaz 2 punktu samazinājumu salīdzinājumā ar sākumstāvokli) 16. nedēļā. Galvenais sekundārais mērķa kritērijs bija to pacientu īpatsvars, kuri sasniedza PASI‑75 atbildes reakciju (vismaz 75% PASI novērtējuma punktu skaita samazināšanos salīdzinājumā ar sākumstāvokli) 16. nedēļā. Citi mērķa kritēriji 16. nedēļā ietvēra to pacientu īpatsvaru, kuri sasniedza PASI‑50 atbildes reakciju (vismaz 50% PASI novērtējuma punktu skaita samazināšanos salīdzinājumā ar sākumstāvokli), PASI‑90 atbildes reakciju (vismaz 90% PASI novērtējuma punktu skaita samazināšanos salīdzinājumā ar sākumstāvokli), kā arī bērnu dermatoloģiskā dzīves kvalitātes indeksa (Children’s Dermatology Life Quality Index, CDLQI) atbildes reakcija (CDLQI kopējais punktu skaits 0 vai 1), ietekmētā ĶVL procentuālās izmaiņas no sākumstāvokļa, PASI novērtējuma punktu skaita izmaiņas salīdzinājumā ar sākumstāvokli un CDLQI kopējā punktu skaita izmaiņas salīdzinājumā ar sākumstāvokli.

Iekļauto pacientu vecums bija no 6 līdz 17 gadiem, un vecuma mediāna bija 13 gadi; 41,2% pacientu bija vecumā no 6 līdz 11 gadiem un 58,8% pacientu bija vecumā no 12 līdz 17 gadiem. Vidējais sākotnējais skartais ĶVL bija 31,5% (mediāna 26,0%), vidējais sākotnējā PASI novērtējuma punktu skaits bija 19,8 (mediāna 17,2), un pacientu īpatsvars ar sPGA punktu skaitu 3 (vidēji smaga) un 4 (smaga) sākotnēji bija attiecīgi 75,5% un 24,5%. No iekļautajiem pacientiem 82,9% iepriekš nesaņēma konvencionālo sistēmisko terapiju, 82,4% iepriekš nesaņēma fototerapiju un 94,3% nebija saņēmuši bioloģisko terapiju.

Efektivitātes rezultāti 16. nedēļā ir parādīti 7. tabulā.

7. tabula. Efektivitātes rezultāti 16. nedēļā pediatriskajiem pacientiem ar vidēji smagu vai smagu perēkļveida psoriāzi (ITT populācija)

	
	SPROUT

	Mērķa kritērijsa
	Placebo
	Apremilasts

	Randomizēto pacientu skaits
	N = 82
	N = 163

	sPGA atbildes reakcijab
	11,5%
	33,1%

	PASI‑75 atbildes reakcijab
	16,1%
	45,4%

	PASI‑50 atbildes reakcijab
	32,1%
	70,5%

	PASI‑90 atbildes reakcijab
	4,9%
	25,2%

	Procentuālās izmaiņas skartajā ĶVL salīdzinājumā ar sākumstāvoklic
	–21,82 ± 5,104
	–56,59 ± 3,558

	CDLQI punktu skaita izmaiņas salīdzinājumā ar sākumstāvoklic, d
	–3,2 ± 0,45
	–5,1 ± 0,31

	Pacientu skaits ar sākotnējo CDLQI punktu skaitu ≥ 2
	N = 76
	N = 148

	CDLQI atbildes reakcijab
	31,3%
	35,4%


ĶVL = ķermeņa virsmas laukums; CDLQI = Children’s Dermatology Life Quality Index (bērnu dermatoloģiskais dzīves kvalitātes indekss); ITT = intent to treat (ārstēšanai paredzētā populācija); PASI = Psoriasis Area and Severity Index (psoriāzes zonu un smaguma pakāpes indekss); sPGA = Static Physician Global Assessment (statiskais ārsta veikts vispārējais novērtējums).
a 	Apremilasts 20 vai 30 mg divreiz dienā salīdzinājumā ar placebo 16. nedēļā; p vērtība < 0,0001 sPGA atbildes reakcijai un PASI 75 atbildes reakcijai, nominālā p vērtība < 0,01 visiem pārējiem mērķa kritērijiem, izņemot CDLQI atbildes reakciju (nominālā p vērtība 0,5616)
b 	To pacientu īpatsvars, kuri sasniedza atbildes reakciju
c 	Mazāko kvadrātu vidējā vērtība +/– standarta kļūda
d 	0 = labākais novērtējuma punktu skaits, 30 = sliktākais novērtējuma punktu skaits

2. attēlā parādītas vidējās procentuālās izmaiņas kopējā PASI novērtējuma punktu skaitā ar apremilastu un placebo ārstētiem pacientiem placebo kontrolētās fāzes laikā.

)2. attēls. Procentuālās izmaiņas kopējā PASI novērtējuma punktu skaitā no sākumstāvokļa līdz 16. nedēļai (ITT populācija; MI)




Pacientiem, kas sākotnēji tika randomizēti apremilasta grupā, sPGA atbildes reakcija, PASI‑75 atbildes reakcija un citi 16. nedēļā sasniegtie mērķa kritēriji saglabājās līdz 52. nedēļai.

Behčeta slimība
Apremilasta drošums un efektivitāte tika novērtēta 3. fāzes, daudzcentru, randomizētā, placebo kontrolētā pētījumā (RELIEF) pieaugušiem pacientiem ar aktīvu Behčeta slimību (BS) ar mutes čūlām. Pacienti iepriekš tika ārstēti ar vismaz vienām nebioloģiskām BS zālēm mutes čūlu ārstēšanai un bija kandidāti sistēmiskai terapijai. Vienlaicīga BS ārstēšana nebija atļauta. Pētāmā populācija atbilda Starptautiskās pētījumu grupas (International Study Group – ISG) BS kritērijiem, kuriem anamnēzē bija ādas bojājumi (98,6%), dzimumorgānu čūlas (90,3%), skeleta-muskuļu sistēmas izpausmes (72,5%), acu izpausmes (17,4%), centrālās nervu sistēmas (9,7%), kuņģa-zarnu trakta izpausmes (9,2%), epididimīts (2,4%) un asinsvadu sistēmas iesaiste (1,4%). Pacienti ar smagu BS, kas definēta kā aktīva slimība ar lielo orgānu sistēmu iesaisti (piemēram, meningoencefalītu vai plaušu artēriju aneirismu) tika izslēgti.

Kopumā 207 BS pacienti tika randomizēti proporcijā 1:1, lai 12 nedēļas (placebo kontrolētā fāze) saņemtu 30 mg apremilasta divreiz dienā (n = 104) vai placebo (n = 103), un no 12. līdz 64. nedēļai visi pacienti saņēma 30 mg apremilasta divreiz dienā (aktīvās ārstēšanas fāze). Pacienti bija vecumā no 19 līdz 72 gadiem, vidējais vecums bija 40 gadi. Vidējais BS ilgums bija 6,84 gadi. Visiem pacientiem anamnēzē bija atkārtotas mutes čūlas un vismaz 2 mutes čūlas atlases un randomizācijas laikā: mutes čūlu vidējais skaits sākumstāvoklī bija 4,2 čūlas apremilasta grupā un 3,9 čūlas placebo grupā.

Primārais mērķa kritērijs bija laukums zem līknes (AUC) mutes čūlu skaitam no sākumstāvokļa līdz 12. nedēļai. Sekundārie mērķa kritēriji ietvēra citus mutes čūlu rādītājus: mutes čūlu sāpju Vizuālo analogu skalu (VAS), to pacientu īpatsvaru, kuriem nav mutes čūlu (pilnīga atbildes reakcija), laiku līdz mutes čūlu izzušanas sākumam un to pacientu īpatsvaru, kuriem mutes čūlas izzūd līdz 6. nedēļai un kuriem katrā vizītē vismaz 6 papildu nedēļas 12 nedēļu placebo kontrolētās ārstēšanas fāzes laikā neparādās mutes čūlas. Citi mērķa kritēriji ietvēra Behčeta sindroma aktivitātes rādītāju (Behçet’s Syndrome Activity Score, BSAS), BS pašreizējās aktivitātes formu (Behçet’s DiseaseCurrent Activity Form, BDCAF), ieskaitot BS pašreizējās aktivitātes indeksa (BD Current Activity Index, BDCAI) rezultātu, pacienta uztveri par slimības aktivitāti, ārsta vispārējo uztveri par slimības aktivitāti un BS dzīves kvalitātes anketu (BD Quality of Life Questionnaire, BD QoL).

Mutes čūlu mērījumi

30 mg apremilasta lietošana divreiz dienā, salīdzinot ar placebo, nozīmīgi mazināja mutes čūlas, ko pierāda mutes čūlu skaita AUC no sākumstāvokļa līdz 12. nedēļai (p< 0,0001).
12. nedēļā tika uzskatāmi parādīti nozīmīgi uzlabojumi citos mutes čūlu mērījumos.

8. tabula. Mutes čūlu klīniskā reakcija 12. nedēļā RELIEF pētījumā (ITT populācija)

	Mērķa kritērijsa
	Placebo
N = 103
	Apremilasts
30 mg BID
N = 104

	AUCb mutes čūlu skaitam no sākumstāvokļa līdz 12. nedēļai (MI)
	Vidējais LS
222,14
	Vidējais LS
129,54

	Mutes čūlu sāpju izmaiņas salīdzinājumā ar sākumstāvokli, ko mēra ar VASc 12. nedēļā (MMRM)
	Vidējais LS
-18,7
	Vidējais LS
-42,7

	To pacientu īpatsvars, kuriem līdz 6. nedēļai izzūd mutes čūlas (nav mutes čūlu) un kuriem katrā vizītē vismaz 6 papildu nedēļas 12 nedēļu placebo kontrolētās ārstēšanas fāzes laikā neparādās mutes čūlas.
	4,9%
	29,8%

	Mediānas laiks (nedēļās) līdz mutes čūlu izzušanai placebo kontrolētās ārstēšanas fāzē
	8,1 nedēļas
	2,1 nedēļas

	Pacientu īpatsvars ar pilnīgu mutes čūlu reakciju 12. nedēļā (NRI)
	22,3%
	52,9%

	Pacientu īpatsvars ar daļēju mutes čūlu reakcijud 12. nedēļā (NRI)
	47,6%
	76,0%


ITT (Intent To Treat) = ārstēšanai paredzētā populācija; LS = mazākie kvadrāti; MI = vairākkārtīga attiecināšana; MMRM = jauktu efektu modelis atkārtotiem mērījumiem; NRI = pacientu bez atbildes reakcijas attiecināšana; BID = divreiz dienā.
a p-vērtība < 0,0001 visam apremilastam salīdzinājumā ar placebo.
b AUC = laukums zem līknes.
c VAS = vizuāli analogā skala; 0 = nav sāpju, 100 = vissliktākās iespējamās sāpes.
d Daļēja mutes čūlu atbildes reakcija = mutes čūlu skaits pēc sākumstāvokļa samazinājies par ≥ 50% (izpētes analīze); nominālā p-vērtība - < 0,0001.

Starp 104 pacientiem, kuri sākotnēji tika randomizēti 30 mg apremilasta saņemšanai divreiz dienā, 75 pacienti (aptuveni 72%) turpināja šo ārstēšanu 64. nedēļā. Ārstēšanas grupā, kas saņēma 30 mg apremilasta divreiz dienā, salīdzinot ar placebo ārstēšanas grupu, katrā vizītē tika novērots nozīmīgs vidējā mutes čūlu skaita un mutes čūlu sāpju samazinājums, sākot no 1. nedēļas līdz 12. nedēļai, mutes čūlu skaitā (p≤ 0,0015) un mutes čūlu sāpēs (p≤ 0,0035). Starp pacientiem, kuri tika nepārtraukti ārstēti ar apremilastu un palika pētījumā, mutes čūlu uzlabošanās un mutes čūlu sāpju mazināšanās saglabājās līdz 64. nedēļai (3. un 4. attēls).

Starp pacientiem, kuri sākotnēji tika randomizēti 30 mg apremilasta saņemšanai divreiz dienā un kuri palika pētījumā, pacientu īpatsvars, kuriem bija pilnīga un daļēja mutes čūlu atbildes reakcija, saglabājās līdz 64. nedēļai (attiecīgi 53,3% un 76,0%).

3. attēls. Vidējais mutes čūlu skaits laika posmā līdz 64. nedēļai (ITT populācija; DAO)

 (
Nedēļas
0
1
2
4
6
8
10
12
16
28
40
52
64
Apsekošana
Placebo, n (vidējais)
103
98
97
93
91
86
83
82
83
78
73
70
67
82
(3,9)
(2,9)
(2,8)
(2,3)
(2,5)
(2,2)
(1,9)
(2,0)
(0,7)
(0,8)
(0,7)
(1,1)
(0,8)
(2,0)
APR 30 BID n (vidējais)

101
101
98
94
94
97
95
92
85
79
75
85
(4,2)
(1,9)
(1,4)

(0,9)

(0,9)

ITT = ārstēšanai paredzētā populācija; DAO = novērotie dati.
APR 30 BID = 30 mg apremilasta divreiz dienā.
Piezīme: Placebo vai APR 30 mg BID norāda ārstēšanas grupu, kurā pacienti tika nejauši iedalīti. Placebo ārstēšanas grupas pacienti 12. nedēļā pārgāja uz APR 30 BID.
Apsekošanas laiks bija 4 nedēļas pēc tam, kad pacienti sasniedza 64. nedēļu, vai 4 nedēļas pēc tam, kad pacienti pārtrauca ārstēšanu pirms 64. nedēļas.

4. attēls. Mutes čūlu sāpju vidējās izmaiņas, salīdzinot ar sākumstāvokli, vizuālo analogu skalā pa laika punktiem līdz 64. nedēļai (ITT populācija; DAO)

 (
Laiks (nedēļās)
Mutes čūlu sāpju vidējās izmaiņas, salīdzinot ar sākumstāvokli
0
1
2
4
6

(-15,5)
(-17,0)

(-14,9)

)

APR 30 BID = apremilasta lietošana divreiz dienā; ITT = ārstēšanai paredzētā populācija; DAO = novērotie dati
Piezīme: Placebo vai APR 30 mg BID norāda ārstēšanas grupu, kurā pacienti tika nejauši iedalīti. Placebo ārstēšanas grupas pacienti 12. nedēļā pārgāja uz APR 30 BID.
Apsekošanas laiks bija 4 nedēļas pēc tam, kad pacienti sasniedza 64. nedēļu, vai 4 nedēļas pēc tam, kad pacienti pārtrauca ārstēšanu pirms 64. nedēļas.

Uzlabojumi vispārējā Behčeta slimības aktivitātē

30 mg apremilasta lietošana divreiz dienā, salīdzinot ar placebo, nozīmīgi samazināja vispārējo slimības aktivitāti, par ko liecina vidējās izmaiņas, salīdzinot ar sākumstāvokli, 12. nedēļā BSAS (p < 0,0001) un BDCAF (BDCAI, pacienta uztvere par slimības aktivitāti un ārsta vispārējā uztvere par slimības aktivitāti; p-vērtības ≤ 0,0335 visiem trim komponentiem).

Pacientiem, kuri sākotnēji tika randomizēti 30 mg apremilasta saņemšanai divreiz dienā un kuri palika pētījumā, uzlabojumi (vidējās izmaiņas salīdzinājumā ar sākumstāvokli) gan BSAS, gan BDCAF saglabājās 64. nedēļā.

Dzīves kvalitātes uzlabojumi

30 mg apremilasta saņemšana divreiz dienā, salīdzinot ar placebo, 12. nedēļā ievērojami uzlaboja dzīves kvalitāti (QoL), kā parādīja BS QoL anketa (p = 0,0003).

Pacientiem, kuri sākotnēji tika randomizēti 30 mg apremilasta saņemšanai divreiz dienā un kuri palika pētījumā, uzlabojumi BS QoL saglabājās 64. nedēļā.

Pediatriskie pacienti

Eiropas Zāļu aģentūra atliek pienākumu iesniegt pētījumu rezultātus apremilastam vienā vai vairākās pediatriskās populācijas apakšgrupās ar Behčeta slimību un psoriātisko artrītu (informāciju par lietošanu bērniem skatīt 4.2. apakšpunktā).

5.2.	Farmakokinētiskās īpašības

Uzsūkšanās

Apremilasts labi uzsūcas, absolūtā biopieejamība, lietojot iekšķīgi, ir aptuveni 73%, maksimālo koncentrāciju plazmā (Cmax) sasniedzot pēc mediānā laika (tmax) aptuveni 2,5 stundas. Apremilasta farmakokinētika ir lineāra, sistēmiskā iedarbība palielinās proporcionāli devai intervālā no 10 līdz 100 mg dienā. Uzkrāšanās ir minimāla, ja apremilastu lieto vienreiz dienā, un ir aptuveni 53% veseliem cilvēkiem un 68% pacientiem ar psoriāzi, ja to lieto divreiz dienā. Lietojot kopā ar uzturu, biopieejamība nemainās, tāpēc apremilastu var lietot neatkarīgi no ēdienreizēm.

Izkliede

Aptuveni 68% apremilasta saistās ar cilvēka plazmas olbaltumvielām. Vidējais šķietamais izkliedes tilpums (Vd) ir 87 l, kas liecina par ekstravaskulāru izkliedi.

Biotransformācija

Apremilasts plaši metabolizējas, iesaistoties gan CYP, gan ne-CYP, tajā skaitā oksidācijas, hidrolīzes un konjugācijas ceļā, kas liecina, ka viena klīrensa ceļa inhibīcija, iespējams, neradīs izteiktu zāļu mijiedarbību. Apremilasta oksidatīvajā metabolismā galvenokārt iesaistīts CYP3A4, nedaudz to veicina CYP1A2 un CYP2A6. Pēc iekšķīgas lietošanas galvenais cirkulējošais komponents ir apremilasts. Apremilasts plaši metabolizējas, tikai 3% un 7% no uzņemtā primārā savienojuma izdalās attiecīgi ar urīnu un izkārnījumiem. Galvenais cirkulējošais neaktīvais metabolīts ir O-demetilēta apremilasta glikuronīda konjugāts (M12). Tā kā apremilasts ir CYP3A4 substrāts, apremilasta iedarbība pavājinās, ja vienlaicīgi lieto rifampicīnu – spēcīgu CYP3A4 induktoru.

In vitro apremilasts nav citohroma P450 enzīmu inhibitors vai induktors. Tāpēc maz ticams, ka vienlaicīga apremilasta lietošana ar CYP enzīmu substrātiem ietekmēs tādu aktīvo vielu klīrensu un iedarbību, kuras metabolizē CYP enzīmi.

In vitro apremilasts ir P-glikoproteīna substrāts un vājš inhibitors (IC50 > 50 µM), tomēr klīniski nozīmīga P-gp mediēta zāļu mijiedarbības nav paredzama.

In vitro apremilastam ir neliela inhibējoša iedarbība uz organisku anjonu transportieri (Organic Anion Transporter) (OAT)1 un OAT3, organisku katjonu transportieri (Organic Cation Transporter) (OCT)2, organisku anjonu transportēšanas polipeptīdu (OATP)1B1 un OATP1B3 vai pret krūts vēzi rezistentu proteīnu (breast cancer resistance protein – BCRP) vai tādas nav vispār (IC50 > 10 µM), kā arī apremilasts nav šo transportieru substrāts. Tāpēc maz ticams, ka vienlaicīga apremilasta lietošana ar zālēm, kas ir šo transportieru substrāti vai inhibitori, izraisīs klīniski nozīmīgu zāļu mijiedarbību.

Eliminācija

Apremilasta plazmas klīrenss veseliem cilvēkiem vidēji ir aptuveni 10 l/h, terminālais eliminācijas pusperiods ir aptuveni 9 stundas. Pēc radioaktīvi iezīmēta apremilasta iekšķīgas lietošanas aptuveni 58% un 39% radioaktīvā savienojuma izdalās attiecīgi ar urīnu un izkārnījumiem, aptuveni 3% un 7% radioaktīvās devas izdalās kā apremilasts attiecīgi ar urīnu un izkārnījumiem.

Gados vecāki pacienti

Apremilastu pētīja jauniem un gados vecākiem veseliem cilvēkiem. Apremilasta iedarbība gados vecākiem cilvēkiem (65–85 gadus veciem) bija aptuveni par 13% lielāka pēc AUC un aptuveni par 6% lielāka pēc Cmax nekā jauniem cilvēkiem (18–55 gadus veciem). Klīniskos pētījumos iegūto farmakokinētikas datu par cilvēkiem, kas ir vecāki par 75 gadiem, ir maz. Gados vecākiem pacientiem deva nav jāpielāgo.

Pediatriskie pacienti

Apremilasta farmakokinētika tika novērtēta klīniskajā pētījumā pacientiem vecumā no 6 līdz 17 gadiem ar vidēji smagu vai smagu perēkļveida psoriāzi, lietojot ieteicamo devu shēmu bērniem (skatīt 5.1. apakšpunktu). Populācijas farmakokinētikas analīze liecināja, ka apremilasta iedarbība līdzsvara koncentrācijas apstākļos (AUC un Cmax) bērniem, kuri saņēma pediatriskās devas shēmu (20 mg vai 30 mg divreiz dienā, pamatojoties uz ķermeņa masu), bija līdzīga iedarbībai līdzsvara koncentrācijas apstākļos pieaugušajiem pacientiem, lietojot 30 mg devu divreiz dienā.

Nieru darbības traucējumi

Pieaugušajiem pacientiem ar viegliem vai vidēji smagiem nieru darbības traucējumiem un atbilstošiem veseliem cilvēkiem apremilasta farmakokinētikā nav nozīmīgu atšķirību (N = 8 katrā grupā). Iegūtie rezultāti liecina, ka pacientiem ar viegliem un vidēji smagiem nieru darbības traucējumiem deva nav jāpielāgo.

8 pieaugušajiem pacientiem ar smagiem nieru darbības traucējumiem, kas saņēma vienu 30 mg apremilasta devu, apremilasta AUC un Cmax bija attiecīgi par aptuveni 89% un 42% lielāks. Apremilasta deva jāsamazina līdz 30 mg vienreiz dienā pieaugušajiem pacientiem ar smagiem nieru darbības traucējumiem (eGFĀ mazāks par 30 ml/min/1,73 m2 vai kreatinīna klīrenss < 30 ml/min).Pediatriskajiem pacientiem vecumā no 6 gadiem ar smagiem nieru darbības traucējumiem apremilasta deva jāsamazina līdz 30 mg vienreiz dienā bērniem, kuru ķermeņa masa ir vismaz 50 kg, un līdz 20 mg vienreiz dienā bērniem, kuru ķermeņa masa ir no 20 kg līdz 50 kg (skatīt 4.2. apakšpunktu).

Aknu darbības traucējumi

Apremilasta un tā galvenā metabolīta M12 farmakokinētiku neietekmē vidēji smagi vai smagi aknu darbības traucējumi. Pacientiem ar aknu darbības traucējumiem deva nav jāpielāgo.

5.3.	Preklīniskie dati par drošumu

Neklīniskajos standartpētījumos iegūtie dati par farmakoloģisko drošumu un atkārtotu devu toksicitāti neliecina par īpašu risku cilvēkam. 
Pierādījumu par iespējamu imūntoksisku, ādu kairinošu vai fototoksisku iedarbību nav.

Fertilitāte un agrīnā embrionālā attīstība

Peļu tēviņu fertilitātes pētījumā apremilasts, lietojot iekšķīgi devās 1, 10, 25 un 50 mg/kg dienā, neietekmēja tēviņu fertilitāti; deva, kuru lietojot nenovēro blakusparādības (No Observed Adverse Effect Level – NOAEL) attiecībā uz tēviņu fertilitāti, bija lielāka par 50 mg/kg/dienā – 3 reizes lielāka par klīniskajā praksē lietoto.

Apvienotā peļu mātīšu fertilitātes un embrija/augļa attīstības toksicitātes pētījumā, lietojot iekšķīgi devas 10, 20, 40 un 80 mg/kg dienā, novēroja meklēšanās ciklu un laika līdz pārošanās pagarināšanos, lietojot 20 mg/kg dienā un lielākas devas; tomēr visas peles pārojās, un grūsnības rādītājus tas neietekmēja. Deva, kuru lietojot nenovēroja iedarbību (No Observed Effect Level – NOEL), bija 10 mg/kg/dienā (1,0 reizes lielāka par klīniskajā praksē lietoto).

Embrija/augļa attīstība

Apvienotā peļu mātīšu fertilitātes un embrija/augļa attīstības toksicitātes pētījumā, lietojot iekšķīgi devas 10, 20, 40 un 80 mg/kg dienā, novēroja dzīvnieku mātīšu sirds absolūtās un/vai relatīvās masas palielināšanos, lietojot devas 20, 40 un 80 mg/kg/dienā. Lietojot 20, 40 un 80 mg/kg/dienā, novēroja agrīnas augļa resorbcijas skaita palielināšanos un pēdas pamatnes pārkaulošanās gadījumu samazināšanos. Lietojot 40 un 80 mg/kg/dienā, novēroja augļa masas samazināšanos un aizkavētu galvaskausa pakauša augšējā kaula pārkaulošanos. Mātītes un attīstības NOEL pelēm bija 10 mg/kg/dienā (1,3 reizes lielāka par klīniskajā praksē lietoto).

Embrija/augļa attīstības toksicitātes pētījumā ar pērtiķiem, lietojot iekšķīgi devas 20, 50, 200 un 1 000 mg/kg dienā, palielinājās no devas atkarīga prenatāla augļa zaudēšana (aborti), lietojot 50 mg/kg/dienā un lielākas devas; ar pētāmo preparātu saistītu ietekmi uz prenatālu augļa zaudēšanu, lietojot 20 mg/kg/dienā (1,4 reizes lielāka deva par klīniskajā praksē lietoto), nenovēroja.

Prenatālā un postnatālā attīstība

Prenatālā un postnatālā pētījumā grūsnas peles no grūsnības 6. dienas (GD) līdz laktācijas 20. dienai iekšķīgi saņēma apremilasta devas 10, 80 un 300 mg/kg/dienā. Saņemot 300 mg/kg/dienā, novēroja mātes ķermeņa masas un ķermeņa masas pieauguma samazināšanos, bija arī viens ar grūtām dzemdībām saistīts nāves gadījums. Vienai pelei, lietojot gan 80, gan 300 mg/kg/dienā, novēroja arī ar dzemdībām saistītas toksiskas ietekmes uz mātīti fiziskās pazīmes. Lietojot ≥ 80 mg/kg/dienā (≥ 4,0 reizes lielāka deva par klīniskajā praksē lietoto), novēroja mazuļu perinatālās un postnatālās nāves gadījumu palielināšanos, bet laktācijas pirmajā nedēļā –samazinātu mazuļu ķermeņa masu. Ar apremilastu saistītu ietekmi uz grūsnības ilgumu, grūsnu peļu skaitu grūsnības perioda beigās, metienu dzemdējušo peļu skaitu, kā arī ietekmi uz mazuļu attīstību pēc 7. dienas pēc dzemdībām nenovēroja. Iespējams, ka postnatālā perioda pirmajā nedēļā novērotā ietekme uz mazuļu attīstību bija saistīta ar apremilasta izraisīto toksicitāti mazuļiem (samazināta mazuļu masa un dzīvotspēja) un/vai mātes rūpju trūkumu (mazuļu kuņģī biežāk nebija piena). Ietekmi uz attīstību novēroja tikai postnatālā perioda pirmajā nedēļā; pārējos periodos pirms un pēc zīdīšanas pārtraukšanas nenovēroja ar apremilastu saistītu iedarbību, tajā skaitā uz dzimumnobriešanu, uzvedību, pārošanos, fertilitāti un dzemdes parametriem. Pelēm NOEL mātes toksicitātei un F1 paaudzes pēcnācējiem bija 10 mg/kg/dienā (1,3 reizes lielāka par klīnisko AUC).

Kancerogenitātes pētījumi

Kancerogenitātes pētījumi ar pelēm un žurkām nepierādīja ar apremilasta ārstēšanu saistītu kancerogenitāti.

Genotoksicitātes pētījumi

Apremilasts nav genotoksisks. Apremilasts neizraisīja mutācijas Eimsa testā vai hromosomu aberācijas cilvēka perifēro asiņu limfocītu kultūrā metaboliskas aktivācijas apstākļos vai tad, kad šādu apstākļu nebija. Nepārsniedzot devu 2000 mg/kg/dienā, apremilasts nebija klastogēns in vivo peļu kodoliņu testā.

Citi pētījumi

Pierādījumu par iespējamu imūntoksisku, ādu kairinošu vai fototoksisku iedarbību nav.


6.	FARMACEITISKĀ INFORMĀCIJA

6.1.	Palīgvielu saraksts

Tabletes kodols

Mikrokristāliskā celuloze
Laktozes monohidrāts
Kroskarmelozes nātrija sāls
Magnija stearāts

Tabletes apvalks

Polivinilspirts
Titāna dioksīds (E171)
Makrogols (3350)
Talks
Sarkanais dzelzs oksīds (E172)

20 mg tabletes satur arī dzelteno dzelzs oksīdu (E172).

30 mg tabletes satur arī dzelteno dzelzs oksīdu (E172) un melno dzelzs oksīdu (E172).

6.2.	Nesaderība

Nav piemērojama.

6.3.	Uzglabāšanas laiks

3 gadi.

6.4.	Īpaši uzglabāšanas nosacījumi

Uzglabāt temperatūrā līdz 30ºC.

6.5.	Iepakojuma veids un saturs

Otezla ārstēšanas sākuma komplekti
[bookmark: _Hlk175754738]
PVH/alumīnija folijas blisteri ar 27 apvalkotajām tabletēm (4 × 10 mg, 23 × 20 mg).
PVH/alumīnija folijas blisteri ar 27 apvalkotajām tabletēm (4 × 10 mg, 4 × 20 mg, 19 × 30 mg).

Otezla 20 mg iepakojumi

PVH/alumīnija folijas blisteri ar 14 apvalkotajām tabletēm, iepakojumā pa 56 tabletēm.

Otezla 30 mg iepakojumi

PVH/alumīnija folijas blisteri ar 14 apvalkotajām tabletēm, iepakojumos pa 56 tabletēm un 168 tabletēm.

Visi iepakojuma lielumi tirgū var nebūt pieejami.

6.6.	Īpaši norādījumi atkritumu likvidēšanai

Neizlietotās zāles vai izlietotie materiāli jāiznīcina atbilstoši vietējām prasībām.


7.	REĢISTRĀCIJAS APLIECĪBAS ĪPAŠNIEKS

Amgen Europe B.V.
Minervum 7061
4817 ZK Breda
Nīderlande


8.	REĢISTRĀCIJAS APLIECĪBAS NUMURS(-I)

Otezla 10 mg, 20 mg apvalkotās tabletes (sākuma komplekts)

EU/1/14/981/004

Otezla 10 mg, 20 mg, 30 mg apvalkotās tabletes (sākuma komplekts)

EU/1/14/981/001

Otezla 20 mg apvalkotās tabletes

EU/1/14/981/005 – iepakojums ar 56 tabletēm

Otezla 30 mg apvalkotās tabletes

EU/1/14/981/002 – iepakojums ar 56 tabletēm
EU/1/14/981/003 – iepakojums ar 168 tabletēm


9.	PIRMĀS REĢISTRĀCIJAS/PĀRREĢISTRĀCIJAS DATUMS

Reģistrācijas datums: 2015. gada 15. janvāris
Pēdējās pārreģistrācijas datums: 2019. gada 23. augusts


10.	TEKSTA PĀRSKATĪŠANAS DATUMS

Sīkāka informācija par šīm zālēm ir pieejama Eiropas Zāļu aģentūras tīmekļa vietnē http://www.ema.europa.eu.
























II PIELIKUMS

A.	RAŽOTĀJSI, KAS ATBILD PAR SĒRIJAS IZLAIDI

B.	IZSNIEGŠANAS KĀRTĪBAS UN LIETOŠANAS NOSACĪJUMI VAI IEROBEŽOJUMI

C.	CITI REĢISTRĀCIJAS NOSACĪJUMI UN PRASĪBAS

D.	NOSACĪJUMI VAI IEROBEŽOJUMI ATTIECĪBĀ UZ DROŠU UN EFEKTĪVU ZĀĻU LIETOŠANU


A.	RAŽOTĀJSI, KAS ATBILD PAR SĒRIJAS IZLAIDI

Ražotājau, kas atbild par sērijas izlaidi, nosaukums un adrese

Amgen Europe B.V.
Minervum 7061
4817 ZK Breda
Nīderlande

Amgen NV
Telecomlaan 5-7
1831 Diegem
Beļģija

Drukātajā lietošanas instrukcijā jānorāda ražotāja, kas atbild par attiecīgās sērijas izlaidi, nosaukums un adrese.


B.	IZSNIEGŠANAS KĀRTĪBAS UN LIETOŠANAS NOSACĪJUMI VAI IEROBEŽOJUMI

Zāles ar parakstīšanas ierobežojumiem (skatīt I pielikumu: zāļu apraksts, 4.2. apakšpunkts).


C.	CITI REĢISTRĀCIJAS NOSACĪJUMI UN PRASĪBAS

· Periodiski atjaunojamais drošuma ziņojums (PSUR)

Šo zāļu periodiski atjaunojamo drošuma ziņojumu iesniegšanas prasības ir norādītas Eiropas Savienības atsauces datumu un periodisko ziņojumu iesniegšanas biežuma sarakstā (EURD sarakstā), kas sagatavots saskaņā ar Direktīvas 2001/83/EK 107.c panta 7. punktu, un visos turpmākajos saraksta atjauninājumos, kas publicēti Eiropas Zāļu aģentūras tīmekļa vietnē.


D.	NOSACĪJUMI VAI IEROBEŽOJUMI ATTIECĪBĀ UZ DROŠU UN EFEKTĪVU ZĀĻU LIETOŠANU

· Riska pārvaldības plāns (RPP)

Reģistrācijas apliecības īpašniekam jāveic nepieciešamās farmakovigilances darbības un pasākumi, kas sīkāk aprakstīti reģistrācijas pieteikuma 1.8.2. modulī iekļautajā apstiprinātajā RPP un visos turpmākajos atjauninātajos apstiprinātajos RPP.

Atjaunināts RPP jāiesniedz:
· pēc Eiropas Zāļu aģentūras pieprasījuma;
· ja ieviesti grozījumi riska pārvaldības sistēmā, jo īpaši gadījumos, kad saņemta jauna informācija, kas var būtiski ietekmēt ieguvumu/riska profilu, vai nozīmīgu (farmakovigilances vai riska mazināšanas) rezultātu sasniegšanas gadījumā.
























III PIELIKUMS

MARĶĒJUMA TEKSTS UN LIETOŠANAS INSTRUKCIJA
























A. MARĶĒJUMA TEKSTS

INFORMĀCIJA, KAS JĀNORĀDA UZ ĀRĒJĀ IEPAKOJUMA

Kabatas futrālis, kurā ir terapijas kursa sākuma komplekts 2 nedēļām


1.	ZĀĻU NOSAUKUMS

Otezla 10 mg apvalkotās tabletes
Otezla 20 mg apvalkotās tabletes
apremilast


2.	AKTĪVĀS(-O) VIELAS(-U) NOSAUKUMS(-I) UN DAUDZUMS(-I)

Katra apvalkotā tablete satur 10 mg vai 20 mg apremilasta.


3.	PALĪGVIELU SARAKSTS

Satur laktozi. Plašāku informāciju skatīt lietošanas instrukcijā.


4.	ZĀĻU FORMA UN SATURS

Apvalkotā tablete
Terapijas kursa sākuma komplekts

Katrs 27 apvalkoto tablešu iepakojums 2 nedēļu ārstēšanas shēmai satur:
4 apvalkotās 10 mg tabletes
23 apvalkotās 20 mg tabletes


5.	LIETOŠANAS UN IEVADĪŠANAS VEIDS(-I)

Pirms lietošanas izlasiet lietošanas instrukciju.
Iekšķīgai lietošanai.
1. nedēļa 
2. nedēļa
1. diena   8. diena
2. diena   9. diena
3. diena   10. diena
4. diena   11. diena
5. diena   12. diena
6. diena   13. diena
7. diena   14. diena
Saule kā simbols rīta devai
Mēness kā simbols vakara devai
Dienas devu skatiet kabatas futrālī

Iekļaujamais kvadrātkods
www.otezla-eu-pil.com


6.	ĪPAŠI BRĪDINĀJUMI PAR ZĀĻU UZGLABĀŠANU BĒRNIEM NEREDZAMĀ UN NEPIEEJAMĀ VIETĀ

Uzglabāt bērniem neredzamā un nepieejamā vietā.


7.	CITI ĪPAŠI BRĪDINĀJUMI, JA NEPIECIEŠAMS


8.	DERĪGUMA TERMIŅŠ

EXP


9.	ĪPAŠI UZGLABĀŠANAS NOSACĪJUMI

Uzglabāt temperatūrā līdz 30°C.


10.	ĪPAŠI PIESARDZĪBAS PASĀKUMI, IZNĪCINOT NEIZLIETOTĀS ZĀLES VAI IZMANTOTOS MATERIĀLUS, KAS BIJUŠI SASKARĒ AR ŠĪM ZĀLĒM, JA PIEMĒROJAMS


11.	REĢISTRĀCIJAS APLIECĪBAS ĪPAŠNIEKA NOSAUKUMS UN ADRESE

Amgen Europe B.V.
Minervum 7061,
4817 ZK Breda,
Nīderlande


12.	REĢISTRĀCIJAS APLIECĪBAS NUMURS(-I) 

EU/1/14/981/004


13.	SĒRIJAS NUMURS

Lot


14.	IZSNIEGŠANAS KĀRTĪBA


15.	NORĀDĪJUMI PAR LIETOŠANU


16.	INFORMĀCIJA BRAILA RAKSTĀ

Otezla 10 mg
Otezla 20 mg


17.	UNIKĀLS IDENTIFIKATORS – 2D SVĪTRKODS

2D svītrkods, kurā iekļauts unikāls identifikators


18.	UNIKĀLS IDENTIFIKATORS – DATI, KURUS VAR NOLASĪT PERSONA

PC
SN
NN


INFORMĀCIJA, KAS JĀNORĀDA UZ ĀRĒJĀ IEPAKOJUMA

Kabatas futrālis, kurā ir terapijas kursa sākuma komplekts 2 nedēļām


1.	ZĀĻU NOSAUKUMS

Otezla 10 mg apvalkotās tabletes
Otezla 20 mg apvalkotās tabletes
Otezla 30 mg apvalkotās tabletes
apremilast


2.	AKTĪVĀS(-O) VIELAS(-U) NOSAUKUMS(-I) UN DAUDZUMS(-I)

Katra apvalkotā tablete satur 10 mg, 20 mg vai 30 mg apremilasta.


3.	PALĪGVIELU SARAKSTS

Satur laktozi. Plašāku informāciju skatīt lietošanas instrukcijā.


4.	ZĀĻU FORMA UN SATURS

Apvalkotā tablete
Terapijas kursa sākuma komplekts

Katrs 27 apvalkoto tablešu iepakojums 2 nedēļu ārstēšanas shēmai satur:
4 apvalkotās 10 mg tabletes
4 apvalkotās 20 mg tabletes
19 apvalkoto 30 mg tablešu


5.	LIETOŠANAS UN IEVADĪŠANAS VEIDS(-I)

Pirms lietošanas izlasiet lietošanas instrukciju.
Iekšķīgai lietošanai.
1. nedēļa
2. nedēļa
1. diena   8. diena
2. diena   9. diena
3. diena   10. diena
4. diena   11. diena
5. diena   12. diena
6. diena   13. diena
7. diena   14. diena
Saule kā simbols rīta devai
Mēness kā simbols vakara devai
Dienas devu skatiet kabatas futrālī

Iekļaujamais QR kods
www.otezla-eu-pil.com


6.	ĪPAŠI BRĪDINĀJUMI PAR ZĀĻU UZGLABĀŠANU BĒRNIEM NEREDZAMĀ UN NEPIEEJAMĀ VIETĀ

Uzglabāt bērniem neredzamā un nepieejamā vietā.


7.	CITI ĪPAŠI BRĪDINĀJUMI, JA NEPIECIEŠAMS


8.	DERĪGUMA TERMIŅŠ

EXP


9.	ĪPAŠI UZGLABĀŠANAS NOSACĪJUMI

Uzglabāt temperatūrā līdz 30°C.


10.	ĪPAŠI PIESARDZĪBAS PASĀKUMI, IZNĪCINOT NEIZLIETOTĀS ZĀLES VAI IZMANTOTOS MATERIĀLUS, KAS BIJUŠI SASKARĒ AR ŠĪM ZĀLĒM, JA PIEMĒROJAMS


11.	REĢISTRĀCIJAS APLIECĪBAS ĪPAŠNIEKA NOSAUKUMS UN ADRESE

Amgen Europe B.V.
Minervum 7061,
4817 ZK Breda,
Nīderlande


12.	REĢISTRĀCIJAS APLIECĪBAS NUMURS(-I)

EU/1/14/981/001


13.	SĒRIJAS NUMURS

Lot


14.	IZSNIEGŠANAS KĀRTĪBA


15.	NORĀDĪJUMI PAR LIETOŠANU


16.	INFORMĀCIJA BRAILA RAKSTĀ

Otezla 10 mg
Otezla 20 mg
Otezla 30 mg


17.	UNIKĀLS IDENTIFIKATORS – 2D SVĪTRKODS

2D svītrkods, kurā iekļauts unikāls identifikators.


18.	UNIKĀLS IDENTIFIKATORS – DATI, KURUS VAR NOLASĪT PERSONA

PC
SN
NN



MINIMĀLĀ INFORMĀCIJA, KAS JĀNORĀDA UZ BLISTERA VAI PLĀKSNĪTES

Blisters (informācija nodrukāta tieši uz aptverošā kabatas futrāļa ar iekšā esošo neapdrukāto blisteriepakojumu)


1.	ZĀĻU NOSAUKUMS

Otezla 10 mg tabletes
Otezla 20 mg tabletes

apremilast


2.	REĢISTRĀCIJAS APLIECĪBAS ĪPAŠNIEKA NOSAUKUMS

Amgen


3.	DERĪGUMA TERMIŅŠ

EXP


4.	SĒRIJAS NUMURS

Lot


5.	CITA



MINIMĀLĀ INFORMĀCIJA, KAS JĀNORĀDA UZ BLISTERA VAI PLĀKSNĪTES

Blisters (Informācija nodrukāta tieši uz aptverošā kabatas futrāļa ar iekšā esošo neapdrukāto blisteriepakojumu)


1.	ZĀĻU NOSAUKUMS

Otezla 10 mg tabletes
Otezla 20 mg tabletes
Otezla 30 mg tabletes

apremilast


2.	REĢISTRĀCIJAS APLIECĪBAS ĪPAŠNIEKA NOSAUKUMS

Amgen


3.	DERĪGUMA TERMIŅŠ

EXP


4.	SĒRIJAS NUMURS

Lot


5.	CITA



INFORMĀCIJA, KAS JĀNORĀDA UZ ĀRĒJĀ IEPAKOJUMA

Kastīte


1.	ZĀĻU NOSAUKUMS

Otezla 20 mg apvalkotās tabletes
apremilast


2.	AKTĪVĀS(-O) VIELAS(-U) NOSAUKUMS(-I) UN DAUDZUMS(-I)

Katra apvalkotā tablete satur 20 mg apremilasta.


3.	PALĪGVIELU SARAKSTS

Satur laktozi. Plašāku informāciju skatīt lietošanas instrukcijā.


4.	ZĀĻU FORMA UN SATURS

Apvalkotā tablete
56 apvalkotās tabletes


5.	LIETOŠANAS UN IEVADĪŠANAS VEIDS(-I)

Pirms lietošanas izlasiet lietošanas instrukciju.
Iekšķīgai lietošanai.

Iekļaujamais kvadrātkods
www.otezla-eu-pil.com


6.	ĪPAŠI BRĪDINĀJUMI PAR ZĀĻU UZGLABĀŠANU BĒRNIEM NEREDZAMĀ UN NEPIEEJAMĀ VIETĀ

Uzglabāt bērniem neredzamā un nepieejamā vietā.


7.	CITI ĪPAŠI BRĪDINĀJUMI, JA NEPIECIEŠAMS


8.	DERĪGUMA TERMIŅŠ

EXP


9.	ĪPAŠI UZGLABĀŠANAS NOSACĪJUMI

Uzglabāt temperatūrā līdz 30°C.


10.	ĪPAŠI PIESARDZĪBAS PASĀKUMI, IZNĪCINOT NEIZLIETOTĀS ZĀLES VAI IZMANTOTOS MATERIĀLUS, KAS BIJUŠI SASKARĒ AR ŠĪM ZĀLĒM, JA PIEMĒROJAMS


11.	REĢISTRĀCIJAS APLIECĪBAS ĪPAŠNIEKA NOSAUKUMS UN ADRESE

Amgen Europe B.V.
Minervum 7061,
4817 ZK Breda,
Nīderlande


12.	REĢISTRĀCIJAS APLIECĪBAS NUMURS(-I)

EU/1/14/981/005


13.	SĒRIJAS NUMURS

Lot


14.	IZSNIEGŠANAS KĀRTĪBA


15.	NORĀDĪJUMI PAR LIETOŠANU


16.	INFORMĀCIJA BRAILA RAKSTĀ

Otezla 20 mg


17.	UNIKĀLS IDENTIFIKATORS – 2D SVĪTRKODS

2D svītrkods, kurā iekļauts unikāls identifikators


18.	UNIKĀLS IDENTIFIKATORS – DATI, KURUS VAR NOLASĪT PERSONA

PC
SN
NN


INFORMĀCIJA, KAS JĀNORĀDA UZ ĀRĒJĀ IEPAKOJUMA

Kastīte


1.	ZĀĻU NOSAUKUMS

Otezla 30 mg apvalkotās tabletes
apremilast


2.	AKTĪVĀS(-O) VIELAS(-U) NOSAUKUMS(-I) UN DAUDZUMS(-I)

Katra apvalkotā tablete satur 30 mg apremilasta.


3.	PALĪGVIELU SARAKSTS

Satur laktozi. Plašāku informāciju skatiet lietošanas instrukcijā.


4.	ZĀĻU FORMA UN SATURS

Apvalkotā tablete
56 apvalkotās tabletes
168 apvalkotās tabletes


5.	LIETOŠANAS UN IEVADĪŠANAS VEIDS(-I)

Pirms lietošanas izlasiet lietošanas instrukciju.
Iekšķīgai lietošanai.

Iekļaujamais QR kods
www.otezla-eu-pil.com


6.	ĪPAŠI BRĪDINĀJUMI PAR ZĀĻU UZGLABĀŠANU BĒRNIEM NEREDZAMĀ UN NEPIEEJAMĀ VIETĀ

Uzglabāt bērniem neredzamā un nepieejamā vietā.


7.	CITI ĪPAŠI BRĪDINĀJUMI, JA NEPIECIEŠAMS


8.	DERĪGUMA TERMIŅŠ

EXP


9.	ĪPAŠI UZGLABĀŠANAS NOSACĪJUMI

Uzglabāt temperatūrā līdz 30°C.


10.	ĪPAŠI PIESARDZĪBAS PASĀKUMI, IZNĪCINOT NEIZLIETOTĀS ZĀLES VAI IZMANTOTOS MATERIĀLUS, KAS BIJUŠI SASKARĒ AR ŠĪM ZĀLĒM, JA PIEMĒROJAMS


11.	REĢISTRĀCIJAS APLIECĪBAS ĪPAŠNIEKA NOSAUKUMS UN ADRESE

Amgen Europe B.V.
Minervum 7061,
4817 ZK Breda,
Nīderlande


12.	REĢISTRĀCIJAS APLIECĪBAS NUMURS(-I)

EU/1/14/981/002 - 56 apvalkotās tabletes
EU/1/14/981/003 - 168 apvalkotās tabletes


13.	SĒRIJAS NUMURS

Lot


14.	IZSNIEGŠANAS KĀRTĪBA


15.	NORĀDĪJUMI PAR LIETOŠANU


16.	INFORMĀCIJA BRAILA RAKSTĀ

Otezla 30 mg


17.	UNIKĀLS IDENTIFIKATORS – 2D SVĪTRKODS

2D svītrkods, kurā iekļauts unikāls identifikators.


18.	UNIKĀLS IDENTIFIKATORS – DATI, KURUS VAR NOLASĪT PERSONA

PC
SN
NN



MINIMĀLĀ INFORMĀCIJA, KAS JĀNORĀDA UZ BLISTERA VAI PLĀKSNĪTES

BLISTERIS


1.	ZĀĻU NOSAUKUMS

Otezla 20 mg tabletes
apremilast


2.	REĢISTRĀCIJAS APLIECĪBAS ĪPAŠNIEKA NOSAUKUMS

Amgen


3.	DERĪGUMA TERMIŅŠ

EXP


4.	SĒRIJAS NUMURS

Lot


5.	CITA



MINIMĀLĀ INFORMĀCIJA, KAS JĀNORĀDA UZ BLISTERA VAI PLĀKSNĪTES

BLISTERS


1.	ZĀĻU NOSAUKUMS

Otezla 30 mg tabletes
apremilast


2.	REĢISTRĀCIJAS APLIECĪBAS ĪPAŠNIEKA NOSAUKUMS

Amgen


3.	DERĪGUMA TERMIŅŠ

EXP


4.	SĒRIJAS NUMURS

Lot


5.	CITA


























B. LIETOŠANAS INSTRUKCIJA




Lietošanas instrukcija: informācija pacientam

Otezla 10 mg apvalkotās tabletes
Otezla 20 mg apvalkotās tabletes
Otezla 30 mg apvalkotās tabletes
apremilast


Pirms zāļu lietošanas uzmanīgi izlasiet visu instrukciju, jo tā satur Jums svarīgu informāciju.
· Saglabājiet šo instrukciju! Iespējams, ka vēlāk to vajadzēs pārlasīt.
· Ja Jums rodas jebkādi jautājumi, vaicājiet ārstam, farmaceitam vai medmāsai.
· Šīs zāles ir parakstītas tikai Jums. Nedodiet tās citiem. Tās var nodarīt ļaunumu pat tad, ja šiem cilvēkiem ir līdzīgas slimības pazīmes.
· Ja Jums rodas jebkādas blakusparādības, konsultējieties ar ārstu, farmaceitu vai medmāsu. Tas attiecas arī uz iespējamām blakusparādībām, kas nav minētas šajā instrukcijā. Skatīt 4. punktu.

Šajā instrukcijā varat uzzināt:

1. Kas ir Otezla un kādam nolūkam to lieto
2. Kas Jums jāzina pirms Otezla lietošanas
3. Kā lietot Otezla
4. Iespējamās blakusparādības
5. Kā uzglabāt Otezla
6. Iepakojuma saturs un cita informācija


1.	Kas ir Otezla un kādam nolūkam to lieto

Kas ir Otezla

Otezla satur aktīvo vielu apremilastu. Tās pieder pie zāļu grupas, ko sauc par fosfodiesterāzes 4 inhibitoriem, kas palīdz mazināt iekaisumu.

Kādam nolūkam Otezla lieto

Otezla lieto, lai ārstētu pieaugušos, kuriem ir šādi stāvokļi:
· aktīvs psoriātisks artrīts – ja nevarat lietot cita veida zāles, ko sauc par slimību modificējošām pretreimatisma zālēm (Disease‑Modifying Antirheumatic Drugs – DMARD), vai arī ja esat izmēģinājis kādu no šīm zālēm un tās nepalīdzēja;
vidēji smaga vai smaga hroniska psoriāze – ja nevarat lietot kādu no tālāk norādītajiem terapijas veidiem vai arī ja esat izmēģinājis kādu no šiem terapijas veidiem un tas nepalīdzēja:
· fototerapija – ārstēšana, kuras gadījumā noteiktus ādas apvidus apstaro ar ultravioleto starojumu;
· sistēmiska terapija – ārstēšana, kas ietekmē visu organismu, nevis tikai vienu vietēju apvidu, piemēram, ar ciklosporīnu, metotreksātu vai psoralēnu.
· Behčeta slimība (BS) – lai ārstētu mutes čūlas, kas ir bieža problēma cilvēkiem ar šo slimību.

Otezla lieto, lai ārstētu bērnus un pusaudžus no 6 gadu vecuma, kuri sver vismaz 20 kg un kuriem ir šāds stāvoklis:
· vidēji smaga vai smaga perēkļveida psoriāze – ja ārsts nosaka, ka Jums ir piemērota sistēmiska ārstēšana, piemēram, ar Otezla.

Kas ir psoriātisks artrīts

Psoriātisks artrīts ir iekaisīga locītavu slimība, ko parasti pavada psoriāze – iekaisīga ādas slimība.

Kas ir psoriāze

Psoriāze ir iekaisīga ādas slimība, kas var izraisīt uz ādas sarkanus, zvīņveida, biezus, niezošus, sāpīgus plankumus un skart arī galvas ādu un nagus.

Kas ir Behčeta slimība

Behčeta slimība ir reta veida iekaisuma slimība, kas ietekmē daudzas ķermeņa daļas. Biežākā problēma ir mutes čūlas.

Kā Otezla darbojas

Psoriātisks artrīts, psoriāze un Behčeta slimība parasti ir slimība mūža garumā, kas pašlaik nav izārstējama. Otezla mazina organismā esoša fermenta – fosfodiesterāzes 4 – aktivitāti, kas ir iesaistīts iekaisuma procesā. Mazinot šā fermenta aktivitāti, Otezla var palīdzēt kontrolēt ar psoriātisko artrītu, psoriāzi un Behčeta slimību saistīto iekaisumu un tādējādi mazināt šo stāvokļu pazīmes un simptomus.

Pieaugušajiem ārstējot psoriātisko artrītu ar Otezla, uzlabojas pietūkušu un sāpīgu locītavu stāvoklis un var uzlaboties vispārējā fiziskā funkcionēšana.

Pieaugušajiem, kā arī bērniem un pusaudžiem no 6 gadu vecuma, kuri sver vismaz 20 kg, ārstējot psoriāzi ar Otezla, samazinās psoriātiskie ādas plankumi un citas slimības pazīmes un simptomi.

Pieaugušajiem Behčeta slimības gadījumā ārstēšana ar Otezla samazina mutes čūlu skaitu un var tās pilnībā apturēt. Tā var arī samazināt ar tām saistītās sāpes.

Pierādīts arī, ka pieaugušajiem un pediatriskajiem pacientiem ar psoriāzi, pieaugušajiem pacientiem ar psoriātisko artrītu un pieaugušajiem pacientiem ar Behčeta slimību Otezla uzlabo dzīves kvalitāti. Tas nozīmē, ka slimības ietekmei uz ikdienas aktivitātēm, attiecībām un citiem faktoriem vajadzētu būt mazākai nekā iepriekš.


2.	Kas Jums jāzina pirms Otezla lietošanas

Nelietojiet Otezla šādosgadījumos:

· ja Jums ir alerģija pret apremilastu vai kādu citu (6. punktā minēto) šo zāļu sastāvdaļu;
· ja Jūs esat grūtniece vai domājat, ka Jums varētu būt grūtniecība.

Brīdinājumi un piesardzība lietošanā

Pirms Otezla lietošanas konsultējieties ar ārstu vai farmaceitu.

Depresija un domas par pašnāvību

Pirms Otezla lietošanas pastāstiet ārstam, ja Jums ir depresija, kas pasliktinās ar domām par pašnāvību.

Jums vai Jūsu aprūpētājam nekavējoties jāinformē ārsts arī par visām uzvedības vai garastāvokļa izmaiņām, depresijas izpausmēm un domām par pašnāvību, kas varētu rasties pēc Otezla lietošanas.

Smagi nieru darbības traucējumi

Ja Jums ir smagi nieru darbības traucējumi, deva būs atšķirīga - skatiet 3. punktu.

Ja Jums ir nepietiekams svars

Otezla lietošanas laikā konsultējieties ar ārstu, ja zaudējat svaru, to nevēloties.

Zarnu problēmas

Pastāstiet ārstam, ja Jums ir smaga caureja, slikta dūša vai vemšana.

Bērni un pusaudži

Otezla nav ieteicams lietot bērniem ar vidēji smagu vai smagu perēkļveida psoriāzi, kuri ir jaunāki par 6 gadiem vai kuru ķermeņa masa ir mazāka par 20 kg, jo šīs vecuma un ķermeņa masas grupas nav pētītas.

Otezla nav ieteicams lietot bērniem un pusaudžiem, kuri ir jaunāki par 18 gadiem, citām indikācijām, jo drošums un efektivitāte šajā vecuma grupā nav noteikta.

Citas zāles un Otezla

Pastāstiet ārstam vai farmaceitam par visām zālēm, kuras lietojat, pēdējā laikā esat lietojis vai varētu lietot. Tas attiecas arī uz zālēm, ko var iegādāties bez receptes, un augu izcelsmes zālēm. Tas jādara tāpēc, ka Otezla var ietekmēt dažu citu zāļu iedarbību. Arī dažas citas zāles var ietekmēt Otezla iedarbību.

Īpaši pirms Otezla lietošanas pastāstiet ārstam vai farmaceitam, ja lietojat kādas no šīm zālēm:

· rifampicīnu – antibiotisks līdzeklis tuberkulozes ārstēšanai;
· fenitoīnu, fenobarbitālu un karbamazepīnu – zāles krampju vai epilepsijas ārstēšanai;
· asinszāli – augu izcelsmes zāles viegla nemiera un depresijas ārstēšanai.

Grūtniecība un barošana ar krūti

Nelietojiet Otezla, ja Jūs esat grūtniece vai domājat, ka Jums varētu būt grūtniecība.

Ja Jūs esat grūtniece vai barojat bērnu ar krūti, ja domājat, ka Jums varētu būt grūtniecība, vai plānojat grūtniecību, pirms šo zāļu lietošanas konsultējieties ar ārstu vai farmaceitu.

Informācija par Otezla ietekmi uz grūtniecību ir ierobežota. Šo zāļu lietošanas laikā Jums nedrīkst iestāties grūtniecība, un ārstēšanas laikā ar Otezla Jums jālieto efektīva kontracepcijas methode.

Nav zināms, vai šīs zāles izdalās cilvēka pienā. Otezla nedrīkst lietot, barojot bērnu ar krūti.

Transportlīdzekļu vadīšana un mehānismu apkalpošana

Otezla neietekmē spēju vadīt transportlīdzekļus un apkalpot mehānismus.

Otezla satur laktozi

Otezla satur laktozi (cukura veidu). Ja ārsts ir teicis, ka Jums ir kāda cukura nepanesība, pirms lietojat šīs zāles, konsultējieties ar ārstu.


3.	Kā lietot Otezla

Vienmēr lietojiet šīs zāles tieši tā, kā ārsts Jums teicis. Neskaidrību gadījumā vaicājiet ārstam vai farmaceitam.

Cik daudz lietot

· Kad pirmo reizi sāksiet lietot Otezla, Jūs saņemsiet terapijas uzsākšanas komplektu, kurā būs pietiekami daudz tablešu, lai nodrošinātu ārstēšanu divām nedēļām.
· Terapijas kursa sākuma komplekts ir skaidri marķēts tā, lai Jūs pareizajā laikā lietotu pareizo tableti.
· Ārstēšanās sākumā Jūs lietosiet mazāku devu, kas ārstēšanās pirmajā nedeļā pakāpeniski tiks palielināta (titrēšanas fāze).
· Terapijas kursa sākuma komplektā būs pietiekami daudz ieteicamās devas tablešu arī nākamajai nedēļai.
· Kad ieteicamā deva būs sasniegta, Jūs parakstītajos iepakojumos saņemsiet tikai viena stipruma tabletes.
· Šis devas pakāpeniskas palielināšanas posms Jums būs jāievēro tikai vienreiz; arī tad, ja atsāksiet ārstēšanu.

Pieaugušie
· Ieteicamā Otezla deva pieaugušajiem pacientiem pēc titrēšanas fāzes ir 30 mg divreiz dienā – kā parādīts tālāk esošajā tabulā: viena 30 mg deva no rīta un viena 30 mg deva vakarā, ar apmēram 12 stundu starplaiku, neatkarīgi no ēdienreizēm. Tātad kopējā dienas deva ir 60 mg.

	Diena
	Rīta deva
	Vakara deva
	Kopējā dienas deva

	1. diena
	10 mg (sārta)
	Nelietojiet devu
	10 mg

	2. diena
	10 mg (sārta)
	10 mg (sārta)
	20 mg

	3. diena
	10 mg (sārta)
	20 mg (brūna)
	30 mg

	4. diena
	20 mg (brūna)
	20 mg (brūna)
	40 mg

	5. diena
	20 mg (brūna)
	30 mg (smilškrāsas)
	50 mg

	No 6. dienas
	30 mg (smilškrāsas)
	30 mg (smilškrāsas)
	60 mg



Bērni un pusaudži no 6 gadu vecuma
· Otezla deva būs atkarīga no ķermeņa masas.

Pacientiem, kuru ķermeņa masa ir no 20 kg līdz 50 kg: ieteicamā Otezla deva pēc titrēšanas fāzes ir 20 mg divreiz dienā, kā parādīts tālāk esošajā tabulā – viena 20 mg deva no rīta un viena 20 mg deva vakarā ar apmēram 12 stundu starplaiku neatkarīgi no ēdienreizēm. Tātad kopējā dienas deva ir 40 mg.

	Ķermeņa masa no 20 kg līdz 50 kg

	Diena
	Rīta deva
	Vakara deva
	Kopējā dienas deva

	1. diena
	10 mg (sārta)
	Nelietojiet devu
	10 mg

	2. diena
	10 mg (sārta)
	10 mg (sārta)
	20 mg

	3. diena
	10 mg (sārta)
	20 mg (brūna)
	30 mg

	4. diena
	20 mg (brūna)
	20 mg (brūna)
	40 mg

	5. diena
	20 mg (brūna)
	20 mg (brūna)
	40 mg

	No 6. dienas
	20 mg (brūna)
	20 mg (brūna)
	40 mg



Pacientiem, kuru ķermeņa masa ir vismaz 50 kg: ieteicamā Otezla deva pēc titrēšanas fāzes ir 30 mg divreiz dienā (tāda pati kā pieaugušo deva), kā parādīts tālāk esošajā tabulā – viena 30 mg deva no rīta un viena 30 mg deva vakarā ar apmēram 12 stundu starplaiku neatkarīgi no ēdienreizēm. Tātad kopējā dienas deva ir 60 mg.

	Ķermeņa masa 50 kg vai vairāk

	Diena
	Rīta deva
	Vakara deva
	Kopējā dienas deva

	1. diena
	10 mg (sārta)
	Nelietojiet devu
	10 mg

	2. diena
	10 mg (sārta)
	10 mg (sārta)
	20 mg

	3. diena
	10 mg (sārta)
	20 mg (brūna)
	30 mg

	4. diena
	20 mg (brūna)
	20 mg (brūna)
	40 mg

	5. diena
	20 mg (brūna)
	30 mg (smilškrāsas)
	50 mg

	No 6. dienas
	30 mg (smilškrāsas)
	30 mg (smilškrāsas)
	60 mg



Pacienti ar smagiem nieru darbības traucējumiem

Ja esat pieaugušais ar smagiem nieru darbības traucējumiem, ieteicamā Otezla deva ir 30 mg vienreiz dienā (rīta deva).

Bērniem un pusaudžiem no 6 gadu vecuma ar smagiem nieru darbības traucējumiem ieteicamā Otezla deva ir 30 mg vienreiz dienā (rīta deva) pacientiem, kuriem ķermeņa masa ir vismaz 50 kg, un 20 mg vienreiz dienā (rīta deva) bērniem, kuriem ķermeņa masa ir no 20 kg līdz 50 kg.

Ārsts ar Jums pārrunās, kā palielināt devu, kad pirmoreiz sāksiet lietot Otezla. Ārsts var ieteikt lietot tikai iepriekšējā tabulā norādīto rīta devu, kas attiecas uz Jums (pieaugušajiem vai bērniem/pusaudžiem), un izlaist vakara devu.

Kā un kad lietot Otezla

· Otezla paredzētas iekšķīgai lietošanai.
· Norijiet tabletes veselas, ieteicams, uzdzerot ūdeni.
· Tabletes var lietot neatkarīgi no ēdienreizēm.
· Lietojiet Otezla katru dienu aptuveni vienā un tajā pašā laikā, vienu tableti no rīta un vienu tableti vakarā.

Ja pēc sešu mēnešu ilgas ārstēšanas Jūsu stāvoklis nav uzlabojies, Jums jākonsultējas ar ārstu.

Ja esat lietojis Otezla vairāk nekā noteikts

Ja esat lietojis Otezla vairāk nekā noteikts, nekavējoties konsultējieties ar ārstu vai dodieties uz slimnīcu. Paņemiet līdzi zāļu iepakojumu un šo lietošanas instrukciju.

Ja esat aizmirsis lietot Otezla

· Ja esat izlaidis Otezla devu, iedzeriet to, tiklīdz atceraties. Ja gandrīz jau pienācis laiks nākamajai devai, aizmirsto devu vienkārši izlaidiet. Nākamo devu lietojiet parastajā laikā.
· Nelietojiet dubultu devu, lai aizvietotu aizmirsto devu.

Ja pārtraucat lietot Otezla

· Jums jāturpina lietot Otezla, līdz ārsts ieteiks to pārtraukt.
· Nepārtrauciet Otezla lietošanu, vispirms nekonsultējoties ar ārstu.

Ja Jums ir kādi jautājumi par šo zāļu lietošanu, jautājiet ārstam vai farmaceitam.


4.	Iespējamās blakusparādības

Tāpat kā visas zāles, šīs zāles var izraisīt blakusparādības, kaut arī ne visiem tās izpaužas.

Nopietnas blakusparādības - depresija un domas par pašnāvību

Nekavējoties pastāstiet ārstam par visām uzvedības vai garastāvokļa izmaiņām, depresijas izpausmēm, domām par pašnāvību vai pašnāvniecisku uzvedību (tas ir retāk).

Ļoti biežas blakusparādības (var novērot vairāk nekā 1 no 10 cilvēkiem):
· caureja;
· slikta dūša;
· galvassāpes;
· augšējo elpceļu infekcijas, piemēram, saaukstēšanās, iesnas, deguna blakusdobumu infekcija.

Biežas blakusparādības (var novērot ne vairāk kā 1 cilvēkam no 10):
· klepus;
· sāpes mugurā;
· vemšana;
· noguruma sajūta;
· sāpes vēderā;
· ēstgribas zudums;
· bieža vēdera izeja;
· miega traucējumi (bezmiegs);
· gremošanas traucējumi vai grēmas;
· bronhu gļotādas iekaisums un pietūkums plaušās (bronhīts);
· saaukstēšanās (nazofaringīts);
· depresija;
· migrēna;
· saspringuma galvassāpes.

Retākasblakusparādības (var novērot ne vairāk kā 1 cilvēkam no 100):
· izsitumi;
· nātrene (urtikārija);
· ķermeņa masas zudums;
· alerģiska reakcija;
· asiņošana zarnās vai kuņģī;
· pašnāvības domas vai uzvedība;
· trauksme;
· garastāvokļa izmaiņas.

Blakusparādības ar sastopamību „Nav zināmi” (biežumu nevar noteikt pēc pieejamiem datiem):
· smaga alerģiska reakcija (var ietvert sejas, lūpu, mutes, mēles vai rīkles pietūkumu, kas var izraisīt apgrūtinātu elpošanu vai rīšanu).

Ja Jums ir 65 vai vairāk gadi, Jums var būt augstāks smagas caurejas, sliktas dūšas un vemšanas komplikāciju risks. Ja zarnu problēmas kļūst smagas, Jums jākonsultējas ar ārstu.

Ziņošana par blakusparādībām

Ja Jums rodas jebkādas blakusparādības, konsultējieties ar ārstu, farmaceitu vai medmāsu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši, izmantojot V pielikumā minēto nacionālās ziņošanas sistēmas kontaktinformāciju. Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.


5.	Kā uzglabāt Otezla

· Uzglabāt šīs zāles bērniem neredzamā un nepieejamā vietā.
· Nelietot šīs zāles pēc derīguma termiņa beigām, kas norādīts uz blistera vai kabatas futrāļa, vai kastītes pēc „EXP”. Derīguma termiņš attiecas uz norādītā mēneša pēdējo dienu.
· Uzglabāt temperatūrā līdz 30°C.
· Nelietojiet šīs zāles, ja pamanāt zāļu iepakojuma bojājumu vai atvēršanas pazīmes.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.


6.	Iepakojuma saturs un cita informācija

Ko Otezla satur

Aktīvā viela ir apremilasts.
· Otezla 10 mg apvalkotās tabletes: katra apvalkotā tablete satur 10 mg apremilasta.
· Otezla 20 mg apvalkotās tabletes: katra apvalkotā tablete satur 20 mg apremilasta.
· Otezla 30 mg apvalkotās tabletes: katra apvalkotā tablete satur 30 mg apremilasta.

Citas sastāvdaļas tabletes kodolā ir mikrokristāliskā celuloze, laktozes monohidrāts, kroskarmelozes nātrija sāls un magnija stearāts.
· Tabletes apvalkā ir polivinilspirts, titāna dioksīds (E171), makrogols (3350), talks, sarkanais dzelzs oksīds (E172).
· 20 mg apvalkotā tablete satur arī dzelteno dzelzs oksīdu (E172).
· 30 mg apvalkotā tablete satur arī dzelteno dzelzs oksīdu (E172) un melno dzelzs oksīdu (E172).

Otezla ārējais izskats un iepakojums

Otezla 10 mg apvalkotā tablete ir sārta, rombveida apvalkotā tablete ar iegravētu uzrakstu „APR” vienā pusē un „10” otrā pusē.
Otezla 20 mg apvalkotā tablete ir brūna, rombveida apvalkotā tablete ar iegravētu uzrakstu „APR” vienā pusē un „20” otrā pusē.
Otezla 30 mg apvalkotā tablete ir smilškrāsas, rombveida apvalkotā tablete ar iegravētu uzrakstu „APR” vienā pusē un „30” otrā pusē.

Iepakojuma lielumi ārstēšanas uzsākšanai

Ārstēšanas uzsākšanas iepakojumi ir salokāmi kabatas futrāļi, kas satur:
· 27 apvalkotās tabletes: 4 × 10 mg tabletes un 23 × 20 mg tabletes.
· 27 apvalkotās tabletes: 4 × 10 mg tabletes, 4 × 20 mg tabletes un 19 × 30 mg tabletes.

Iepakojuma lielumi ar Otezla 20 mg tabletēm

· Standarta iepakojumā vienam mēnesim ir 56 × 20 mg apvalkotās tabletes.

Iepakojuma lielumi ar Otezla 30 mg tabletēm

· Standarta iepakojumā vienam mēnesim ir 56 × 30 mg apvalkotās tabletes.
· Standarta iepakojumā trim mēnešiem ir 168 × 30 mg apvalkotās tabletes.

Reģistrācijas apliecības īpašnieks un ražotājs
Amgen Europe B.V.
Minervum 7061
4817 ZK Breda
Nīderlande

Reģistrācijas apliecības īpašnieks
Amgen Europe B.V.
Minervum 7061
4817 ZK Breda
Nīderlande

Ražotājs
Amgen NV
Telecomlaan 5-7
1831 Diegem
Beļģija

Lai saņemtu jebkādu informāciju par šīm zālēm, lūdzu, sazinieties ar reģistrācijas apliecības īpašnieka vietējo pārstāvniecību.

	België/Belgique/Belgien
s.a. Amgen n.v.
Tél/Tel: +32 (0)2 7752711

	Lietuva
Amgen Switzerland AG Vilniaus filialas
Tel: +370 5 219 7474


	България
Амджен България ЕООД
Тел.: +359 (0)2 424 7440

	Luxembourg/Luxemburg
s.a. Amgen
Belgique/Belgien
Tél/Tel: +32 (0)2 7752711


	Česká republika
Amgen s.r.o.
Tel: +420 221 773 500

	Magyarország
Amgen Kft.
Tel.: +36 1 35 44 700


	Danmark
Amgen, filial af Amgen AB, Sverige
Tlf: +45 39617500

	Malta
Amgen S.r.l
Italy
Tel: +39 02 6241121


	Deutschland
Amgen GmbH
Tel.: +49 89 1490960

	Nederland
Amgen B.V.
Tel: +31 (0)76 5732500


	Eesti
Amgen Switzerland AG Vilniaus filialas
Tel: +372 586 09553

	Norge
Amgen AB
Tlf: +47 23308000


	Ελλάδα
Amgen Ελλάς Φαρμακευτικά Ε.Π.Ε.
Τηλ: +30 210 3447000

	Österreich
Amgen GmbH
Tel: +43 (0)1 50 217


	España
Amgen S.A.
Tel: +34 93 600 18 60

	Polska
Amgen Biotechnologia Sp. z o.o.
Tel.: +48 22 581 3000


	France
Amgen S.A.S.
Tél: +33 (0)9 69 363 363

	Portugal
Amgen Biofarmacêutica, Lda.
Tel: +351 21 4220606


	Hrvatska
Amgen d.o.o.
Tel: +385 (0)1 562 57 20

	România
Amgen România SRL
Tel: +4021 527 3000


	Ireland
Amgen Ireland Limited
Tel: +353 1 8527400

	Slovenija
AMGEN zdravila d.o.o.
Tel: +386 (0)1 585 1767


	Ísland
Vistor hf.
Sími: +354 535 7000

	Slovenská republika
Amgen Slovakia s.r.o.
Tel: +421 2 321 114 49


	Italia
Amgen S.r.l.
Tel: +39 02 6241121

	Suomi/Finland
Amgen AB, sivuliike Suomessa/Amgen AB, filial i Finland
Puh/Tel: +358 (0)9 54900500


	Kύπρος
C.A. Papaellinas Ltd
Τηλ: +357 22741 741
	Sverige
Amgen AB
Tel: +46 (0)8 6951100


	Latvija
Amgen Switzerland AG Rīgas filiāle
Tel: +371 257 25888

	United Kingdom (Northern Ireland)
Amgen Limited
Tel: +44 (0)1223 420305




Šī lietošanas instrukcija pēdējo reizi pārskatīta

Citi informācijas avoti

Sīkāka un atjaunināta informācija par šīm zālēm ir pieejama, ar viedtālruni noskenējot QR kodu uz ārējā iepakojuma. Tā pati informācija ir pieejama arī tīmekļa vietnē: www.otezla-eu-pil.com.

Sīkāka informācija par šīm zālēm ir pieejama Eiropas Zāļu aģentūras tīmekļa vietnē http://www.ema.europa.eu.
























IV PIELIKUMS

ZINĀTNISKIE SECINĀJUMI UN REĢISTRĀCIJAS 
NOSACĪJUMU IZMAIŅU PAMATOJUMS











Zinātniskie secinājumi

Ņemot vērā Farmakovigilances riska vērtēšanas komitejas (Pharmacovigilance Risk Assessment Committee — PRAC) novērtējuma ziņojumu par apremilasta periodiski atjaunojamo(-ajiem) drošuma ziņojumu(-iem) (PADZ), PRAC zinātniskie secinājumi ir šādi.

Zinātniskie secinājumi un reģistrācijas nosacījumu izmaiņu pamatojums

Ņemot vērā pieejamos datus par trauksmi un garastāvokļa izmaiņām, kas iegūti no spontāniem ziņojumiem, tostarp dažos gadījumos par ciešu saistību laikā, pozitīvu reakciju pēc zāļu lietošanas pārtraukšanas un iespējamo zāļu grupas iedarbību, PRAC uzskata, ka cēloņsakarība starp apremilastu un šīm nevēlamajām blakusparādībām ir vismaz pamatoti iespējama. PRAC secināja, ka attiecīgi jāgroza apremilastu saturošu zāļu informācija.

Jāatjaunina zāļu apraksta 4.4. apakšpunkts, grozot pašreizējo brīdinājumu par psihiskiem traucējumiem, un jāpapildina zāļu apraksta 4.8. apakšpunkts, pievienojot nevēlamas blakusparādības “trauksme un garastāvokļa izmaiņas” ar biežumu “retāk”. Attiecīgi ir jāatjaunina lietošanas instrukcija.

Ieteicamas šādas izmaiņas apremilastu saturošu zāļu informācijā (jaunais teksts pasvītrots un treknrakstā, dzēstais teksts pārsvītrots):

Zāļu apraksts

· 4.4. apakšpunkts

Brīdinājums jāgroza šādi:

Psihiskie traucējumi

[bookmark: _Hlk214525038]Apremilasts ir saistīts ar paaugstinātu psihisko traucējumu, tādu kā bezmiegs, trauksme, garastāvokļa izmaiņas un depresija, risku. Pacientiem ar depresiju anamnēzē vai bez tās pēcreģistrācijas periodā novēroti suicidālu domu un uzvedības, tajā skaitā pašnāvības, gadījumi (skatīt 4.8. apakšpunktu). Sākot vai turpinot ārstēšanu ar apremilastu, rūpīgi jāizvērtē riski un ieguvumi, ja pacienti ziņo par bijušiem vai esošiem psihiskiem simptomiem vai ja ir paredzēta vienlaicīga ārstēšana ar citām zālēm, kas varētu izraisīt psihiskus traucējumus. Pacientiem un aprūpētājiem ir jādod norādījumi ziņot zāļu parakstītājam par jebkādām uzvedības vai garastāvokļa izmaiņām un jebkādām suicidālām domām. Ja pacientiem rodas jauni psihiski simptomi vai pasliktinās esošie, vai tiek konstatētas suicidālas domas vai pašnāvības mēģinājums, ieteicams pārtraukt ārstēšanu ar apremilastu.

· 4.8. apakšpunkts

Orgānu sistēmu klasifikācijā “Psihiskie traucējumi” jāpievieno šādas blakusparādības ar biežumu “retāk”: trauksme un garastāvokļa izmaiņas.

Lietošanas instrukcija

4. punkts “Iespējamās blakusparādības”

Retākas blakusparādības (var novērot ne vairāk kā 1 cilvēkam no 100)

· Trauksme 
· Garastāvokļa izmaiņas

Cilvēkiem paredzēto zāļu komiteja (CHMP) ir izskatījusi PRAC ieteikumu un piekrīt PRAC vispārējiem secinājumiem un ieteikuma pamatojumam.

Reģistrācijas nosacījumu izmaiņu pamatojums

Pamatojoties uz zinātniskajiem secinājumiem par apremilastu, CHMP uzskata, ka ieguvuma un riska attiecība zālēm, kuras satur aktīvo vielu apremilastu, ir nemainīga, ja tiek veiktas ieteiktās izmaiņas zāļu informācijā.

CHMP iesaka mainīt reģistrācijas nosacījumus.

